Koordikamber: February 2014\nKirpude vastu - põllumehe kaitseks.\nViimasest postitusest on möödas pea aasta ja, et blogi varjusurmast välja tuua, otsustasin nüüd pikemalt pajatada. See lugu pole kontidest ei kosmosest. See on lihtne lugu põllumehe naise vaatenurgast ja lugemiseks neile, kes põllumajandusega kursis eriti pole. See on lugu aust, aususest ja austamisest ning keskkonnasõbralikust tootmisest. See on lihtne lugu – suvirapsilugu, mis vürtsitatud herbitsiidide ja pestitsiididega.\nKirjutama ajendas mind hetkeolukord, see mida ma iga päev kuulen ja loen.\nPõllumees läheb õhtul põllule ja ööseks ei tulegi tagasi...\nNeed sõnad, tõsistelt meestelt, Minu isa oli ausus ise, iseloomustavad ehk olukorda väga kokkuvõtlikult ja tabavalt.\nKuigi põllupidamine on tsirkulaarne, alustan ma siinkohal seda lugu sellest hetkest, kui seeme läheb mulda.\nTavaliselt külvatakse raps puhituna st, et seeme sisaldab putukamürki Oftanoli ja puhist Rapcol TZ 46 W5. Varem läks mullaharimisega mulda ka mullamürk. Praeguseks on see keelatud, aga kellel laojäägid, riskib ja kasutab ära.\nPärast külvi, kui kasvutemperatuur sobilik, hakkab suviraps idanema. Põllumees on närviline, sest kuiv ja soe ilm on sobilik maakirpude möllamiseks põllul. Nad sooritavad kõrgushüppeid taimele ja maha, jättes endast maha augulised idulehed ja olles võimelised hävitama ööga terve põllu. Põllumees on kurb, taimi tuleb ju kaitsta. Käib põllul, loeb kirpe ja loodab, et ehk tuleb kõva vihm ja peseb pahad kirbud maha. Palub vihma, kuid mitte nii tugevat (ei, ei, mitte rahet), et see tõusnud taimed võiks mõne minutiga hävitada. Soovida võiks ka rasket, kleepuvat lumeloppa, mis toob põllule õhusoleva õietolmu (nt pajude) ja on väga hea põlluväetiseks. 23 aasta jooksul on see üks kord juhtunud.\nSooja püsides, kirpudele õnnetuseks, täidab põllumees ehk pritsimees pritsi ja läheb kirpe hävitama. Põldude otstes, kus külvik teeb pöördeid, on muld kõvem ja tõusmed hapramad, tavaliselt maiustavad kirbud sealkandis mõnuga ja järgi jääb tühi maa, kus hiljem vohab umbrohi (see küll pole ilus sõna taimede kohta, sest, mis ühele umbrohi, see teisele ravimtaim).\nKirbud kadunud, hakkab taim sirguma. Põllumees on närviline, sest kohe tuleb hiilamardika rünnak. Käib põllul ja uurib varsi, kas juba midagi mustendab. Kutsub naise appi. Põllul kõndides avastavad imelikud, kidurad laigud. Hm, teeb nõutuks. Ei ole sitikaid ega pruune laike näha, kuid mullast, juure kõrvalt punnitab mingi kasvaja. Nuuter, kurat!!!\nJärgneb ekskursioon - Tunne oma maid ja mardikaid. Selguvad põllud, kuhu järgmisel 7-l aastal mingil juhul rapsi külvata ei tohiks. Lahenduseks on:\n1. Osta sisse nuutrikndlat talirapsi seemet ja loota, et peaagronoom taevas annab sellise talve, et raps kevadeks alles jääb.\n2. Osta sisse hirmkallis nuutrivaba sort (alles katsetamisel ja kes seda teab milleni aretatud)\n3. Meele rahulikuma seisundi nautimiseks visata nuutrit ka naabrimehe põllule (kui tal seda just juba seal ei ole).\nNiisiis raps sirgub. Hiilamardikas, hellitusnimega hiilakas, rõõmustab, süües ära kõik õiepungad ja muutes kõtrade tekkimise võimatuks. Põllumees tahab kaitsta taimi ja täidab pritsi, vurab põldu ja hävitab söödiku. Siinkohal peaks mainima seda, et pritsida ei saa tuulega, vihmaga, siis kui väljas on +25 ja üle ning päise päeva ajal mesila ligiduses. Põllumees on väga närviline, vaatab ilmateadet, kirub rahustuseks naist, lapsi, koeri, kasse, valitsust ja Kreekat...\nEt lugu siiski väga pikaks ja nutuseks ei kisuks, siis olgu napisõnaliselt ja konkreetselt lisatud, et rapsitaimi ohustavad vee nälkjad ja teod. Haigustest valgemädanik, mustmädanik jne. Raps, õlikultuurina, vajab kasvu ja õitsemise ajal lämmastikku, fosforit, kaaliumi, magneesiumi, väävlit, boori, molübdeeni, mangaani ja mulla pH taset, ligi 6,5.\nRaps vajab kasvamiseks sademeid ja valmimiseks päikest, kuid seda kõike määrab vaid peaagronoom üleval. Kummardus talle!\nMeie mees saab kuus korda vähem toetusi, kui muumaailmamees ja meie mees magab kevadel kolm tundi ööpäevas ja mürgitab ennast, tegelikult ta ju ei taha näiteks puhuda ummistunud pihusteid ja mõni mürk on elus magusam kui teine, mõni mürk on kohe väga väga magus... ja oma suu on ihule kõige ligemal.\nMis puudutab palju kisa ja kära tekitanud Roundup´i, siis põllumehi on igasuguseid ja hooletut ning mõtlematut Roundupitamist ka kindasti, sest siinkohal tuleb mängu jälle küsimine. Kumb on parem, kas hävitada umbrohi mürgiga või kulutada maaharimiskordadele sadu liitreid naftat, tehnikat (mis õudkallis) ja inimressurssi? Vastust tegelikult pole.\nSuurima meelerahu toob muidugi see, kui sügisel sinu saak naabrimehe omast parem on, mis sest, et väiksema normiga pritsitud ja väetatud. Põllumehe astumine põllule on parim väetis ja tõrje. Ta tahab imetleda oma ilusaid põlde ja olla uhke oma tehtud töö üle.\nJa siinkohal põllumehe lemmiklause: sügisel infarkti ei tulnud, sestap külvan kevadel jälle.\nIlusat kevadet, 9. märtsil hakkavad linnud meie poole lendama.\nPosted by Monika at 5:11 AM No comments:\nKirpudevastu - põllumehe kaitseks. Viimasestpostit...


Arteri hinnang: kes võidab «Eesti laulu» teise poolfinaali - Muusika - Meedia - Elu24 - Eesti kõige menukam veebitabloid\n17. veebruar 2018, 10:37\nArteri hinnang: kes võidab «Eesti laulu» teise poolfinaali\nEesti Laul 2018 I poolfinaal\nLaupäeva õhtul läheb ETV eetrisse meie muusikadraama teine vaatus – «Eesti laulu» teine poolfinaal. Kas meid rabatakse jälle jalust või nägime võitja ära juba eelmisel laupäeval? Teisena tulijatel on alati raskem, seepärast vajavad nemad veel rohkem publiku kaasaelamist. Muusikamaraton stardib kell 21.35 ning enne südaööd on teine osa tõest käes.\nArteri muusikanõukogu hindas ja kommenteeris koosseisus: Kistina Herodes, Sigrid Kõiv, Priit Pullerits, Britt Rosen, Esta Tatrik, Madis Vaikmaa.\n1. Marju Länik «Täna otsuseid ei tee» 9007001\nEelmine aasta oli pundis Iff, nüüd Marju. See lähenemine on väga õige, sest miks peaks «Eesti laul» olema hilisteismeliste omavaheline jõukatsumine? Pealegi on legendidel noorematele kolleegidele üht-teist õpetada. Järgmisel «Eesti laulul» ootaksin ka Meie Mehe osavõttu!\nLäniku kvintessents, nagu oli mullu Ivo Linna laul samal võistlusel. Kiire ja rütmikas, kõigi eurolaulu žanrireeglite järgi tehtud lugu, milliseid ilmselt kuuleb suurel eurolaval arvukalt teisigi.\nTore, aga liiga lihtne looke.\nRetro on armas.\n2. Rolf Roosalu «Show A Little Love» 9007002\nKõik diskopalli alla. Elagu Earth Wind & Fire!\nGeorge Michael... Vabandust, hoopis Rolf Roosalu on vist küll kogu elu Eurovisioonile pürginud ja vähemasti see lugu sobib nagu lusikas hommikuse pudru sisse. Säravast artistist Rolfist endast rääkimata.\nNii Roosalu kui veel vähegi olla saab. Aga kui varem ei ole sedasorti lood sel konkursil teda kõrgele lennutanud, siis miks peaks seekord teisiti minema?\nEuropop tuli, et jääda!\n3. Frankie Animal «(Can’t Keep Calling) Misty» 9007003\nÖelgem otse: see konkurss pole indie-pop-rock’i stiilis lugudele soodne ega soosiv. Ja öelgem ausalt: ega see lugu millegagi ka kaasa ei tõmba ja meelde ei jää.\nVinge kohalikus kontekstis, kuid eurolauluks liiga diip.\nIsikupärasel saundil peab olema tohutu veenmisjõud, et selles kontekstis toimida.\nSee uimane-unelev-eemalolev-udune indipopprokk sobib ainult selle žanri fännidele. Ülejäänuile tundub, et neis esinejates pole elu sees, et nad nagu ei tahakski võistelda, vaid lihtsalt oma asja teha.\n4. Eliis Pärna ja Gerli Padar «Sky» 9007004\nLugu, mis on kas Andrew Lloyd Webberi või ABBA muusikalist ebaõiglaselt välja jäänud. Ulvaeus ja Andersson oleks selle looga veel paar tubli sammu edasi läinud. Algatus on igatahes nauditav.\nNaiste paarisrakend koos Imre Sooäärega on teinud nii ilusa loo, et seda võiks vabalt mõnes Disney multifilmis romantilise hetke taustaks mängida. Eurovisioonil eristuks see (ja ilmselt heade tulemustega) juhul, kui ülejäänud lood on mõttetu tumm.\nSelliseid ballaade vist veel ainult eurolauluks tehaksegi.\nKui lugu peab olema teatraalne, siis las see olla selline.\nNeutraalselt kaunis ja kauge ballaad. Kas ja keda see sealt kõrgelt kõnetab?\n5. Indrek Ventmann «Tempel» 9007005\nNii pole ilus öelda, aga paraku ei saa ka ütlemata jätta: banaalne. Lugu ei arene ega arene. «Siin minu tempel, allikad ja palmipuud, siin on minu rahu» – kui kaua võib seda korrata?\nJärjekordne troopiline house, aga tore on, et «Hispaania tüdruku» autor laulab ikka eesti keeles. Mida ta laulab, on iseasi. «Siin on minu tempel, allikad ja palmipuud, siin on minu rahu, siin on minu rahu» tundub Ventmannile mõjuvat nii rahustavalt, et mingit kirge või elu siin küll pole.\nIndrek on läinud Hispaaniast Tiibetisse mediteerima.\nSõnad on napakad, viis okei.\nJätkame naiivses stiilis. Sellel on kalduvus laval hävida.\n6. Evestus «Welcome To My World» 9007006\nTume, sünge ja raske lugu. Eurolaulukonkurss on kerglane lust ja pillerkaar, see karmi sisulise pretensiooniga laul võib ajada inimesed masendusse. Aga «Eesti laulu» konkursil võib kõvasti üllatada.\nOh jeesus! Aga ei, kindlasti on neil kusagil andunud fännibaas.\nPauerit on, kuid mitte europubliku jaoks.\nNeist me veel kuuleme!\nTooks üllatuspunkte. Kui laval veenvaks jäämise jõudu on, võib toimida.\n7. Karl-Kristjan & Karl Killing (ft. WATEVA) «Young» 9007007\nKui väiksed tüdrukud telefoni ligi pääsevad, siis võivad need poisid isegi pisut lennata. Kuigi mitte nii kõrgelt, et orbiidile jääksid. Mõned käigud on kirjutatud kindla peale välja minnes, see on šabloonne.\nNoortel on house ja Justin Bieber südames, midagi pole öelda. Lugu on selline, et korra kuulad ja asi on selge.\nNunnud poisid meeldivad alati, eriti justinbieberlikus võtmes.\nUltra up-2-ndate kõla. Optimismipomm teenib alati punkte.\n8. Metsakutsu «Koplifornia» 9007008\nKui see laul võitma peaks (mis on siiski väga vähe usutav), ootab Eestit eurolaval totaalne põrumine. See pole meil siin Euroopas mingi Ameerika geto.\nEestikeelne lugu, yo! Kahtlane, kas keskmine Eurovisiooni vaataja saab aru, mida tähendab Koplifornia, aga lugu on ju muhe ning «Eesti laulul» küll omal kohal.\nSotsiaalsest sõnumist alati ei piisa.\nLugu on huvitav siin, kuid kaugel jääb arusaamatuks.\n9. Girls In Pearls «Spellbound» 9007009\nSünt-pop on selline stiil, mis uinutab ja annab hea ettekäände minna muretult kööki võileiba tegema enne, kui saates läheb punktide andmiseks. Millestki ei jää te köögis olles ilma.\nSee sünt-pop helistab minu hingekeeli, meenutades veidi Jüri Pootsmani unelevamaid lugusid. Külm ja põhjamaine, võib Eurovisiooni-palaganil Eestit esindada küll.\nKontserdilaval pole uinutaval lool lootust.\nKülm, metalne tapeet.\n10. Nika «Knock Knock» 9007010\nLäbinisti idaeuroopalik-slaavilik poplugu. Sellisena erilise perspektiivita.\nRefräänis on tunda veidi agressiivset ida-euroopa-slaavi tunnet.\nJuba nagu päris. Jõuline hääl. Hea vaibiga miks.\nSelles artistis on rohkem, kui selles loos paistab.\nUlmeliselt, ootamatult võimsa vokaaliga artist!\nArteri muusikanõukogu parimate järjestus:\nEliis Pärna ja Gerli Padar «Sky» 52 punkti\nKarl-Kristjan & Karl Killing (ft. WATEVA) «Young» 52 punkti\nNika «Knock Knock» 42 punkti\nMarju Länik «Täna otsuseid ei tee» 35 punkti\nMetsakutsu «Koplifornia» 35 punkti\nEvestus «Welcome To My World» 33 punkti\nRolf Roosalu «Show A Little Love» 29 punkti\nIndrek Ventmann «Tempel» 24 punkti\nGirls In Pearls «Spellbound» 24 punkti\nFrankie Animal «(Can't Keep Calling) Misty» 21 punkti\nOtseülekanne algab ETV-s kell 21:35.


ÕUEKIIK PALERMO C033-05SB, HALL/VALGE HIND | kaup24.ee\nÕuekiik Palermo C033-05SB, hall/valge\nÕuekiik Palermo C033-05SB, hall/valge hind\nÕuekiik Palermo C033-05SB, hall/valge Internetist\nÕuekiik Palermo C033-05SB, hall/valge tagasiside\nToote kirjeldus: Õuekiik Palermo C033-05SB, hall/valge\nRaami paksus: 42 x 1,2 mm;\nIstumisosa mõõdud: pikkus - 60 cm, laius - 54 cm, sügavus - 54 cm;\nÜldmõõdud: sügavus - 104 cm, laius - 198 cm, kõrgus - 172 cm;\nPalermo kahe istmega kaheinimese-kiik. Tugev, kvaliteetne raam, mis valmistatud kvaliteetsetest tugitorudest. Terasest raam on pulbervärvitud. Istmed on varustatud kvaliteetsete vedrudega.\nKompaktset ja praktilist mööblit on lihtne tõsta ja teisaldada. Mõnikord saab seda ka kokku panna, vabastades veelgi rohkem ruumi. Sel põhjusel on võimalik luua minimalistlik ja ergonoomiline keskkond, kus jätkub ruumi ka teistele disaini lahendustele ja mugavaks läbikäimiseks. Teisisõnu, Õuekiik Palermo C033-05SB, hall/valge sobitub kergesti loodavasse keskkonda ja ei sega viimase hetke otsuseid.\nSelle materjali pikisuunalised niidid on paksemad, kuid haruldasemad kui koelõngal, seetõttu võib pealispinnal näha üsna märgatavaid värvi segunemisi, mis näevad välja kui lõiked. See annab nendele toodetele juurde unikaalsust. Lisaks peidab selline kirju muster paremini mustust, seega on Õuekiik Palermo C033-05SB, hall/valge praktiline valik.\nSoovitame osta koos Õuekiik Palermo C033-05SB, hall/valge\nÜldine informatsioon tootest: Õuekiik Palermo C033-05SB, hall/valge\nKauba ID: 2922688\nSoovitame osta koos: Õuekiik Palermo C033-05SB, hall/valge\nTagasiside tootele: Õuekiik Palermo C033-05SB, hall/valge\nKüsimused ja vastused toote kohta: Õuekiik Palermo C033-05SB, hall/valge\nKatuseraam kiigele Patio Rimini/Venezia, hall, Aiakiik Patio Palermo H028-06PB, hall, Välikiik Patio Salerno D023-12EB, punane, Välikiik Patio Salerno H017-06LB, hall, Välikiik Patio Salerno D023-23EB, punane, Lahtikäiv aiakiik Megi, helepruun, Lahtivõetav kiik Megi, pruun, Aiakiik Rita 2, kreem, Aiakiik Lucy, pruun/kreem, Aiakiik Helen, kreem, Aiakiik Rotterdam, hall, Aiakiik Rimini C003-03BB, punane, Aiakiik Rimini, kreemikas, Aiakiik Rimini, hall/roosa, Aiakiik Rimini, must, Välikiik Parma, roheline, Välikiik Parma, hall, Aiakiik Bari, hall, Aiakiik Milano, hall, Aiakiik Milano, roheline, Aiakiik Patio, must, Aiakiik Patio, beež, Kiigekatus Montreal, pruun, Kiik Hawaii Patio, must, Aiakiik Mairy, hall, Aiakiige katus Toulouse, valge, Aiakiik Blanca, tumesinine, Aiakiik Blanca, sinine/valge, Lahtikäiv aiakiik Patio Venezia, hall, Lahtivolditav kiik Patio Parma, hall, Lahtivolditav kiik Patio Parma, lilla, Aiakiige katus Rimini/Monte Carlo/Venezia, must, Aiakiik Patio Parma, roheline, Lahtikäiv aiakiik Patio Ravenna, oranž, Aiakiik Patio Hawaii, punane, Aiakiik Patio Luna, must/roosa, Aiakiik Patio Luna, hall, Aiakiik Patio Luna, hall/punane, Aiakiik Patio Luna, roheline, Aiakiik Patio Tora, pruun/sinine, Aiakiik Patio Tora, hall, Lahtikäiv aiakiik Patio Rimini, must, Lahtikäiv aiakiik Patio Rimini, hall/lilla, Lahtikäiv aiakiik Patio Rimini, roheline/valge, Lahtikäiv aiakiik Patio Rimini, roheline, Lahtikäiv aiakiik Patio Venezia, hall/valge, Lahtikäiv aiakiik Patio Venezia, hall, Lahtikäiv aiakiik Patio Venezia, hall/roosa, Lahtikäiv aiakiik Patio Venezia, hall/lilla


Panga pank sai dolomiidist päikesekella\nPanga pank sai dolomiidist päikesekella (8)\nUUS HUVIOBJEKT PANGAL – PÄIKESEKELL: MTÜ Panga Areng juhatuse esimehe Alver Saguri sõnul võib päikesekella järgi igaüks oma kella õigeks panna.\nAlanud turismihooajal saavad Panga panka külastavad huvilised kellaaega vaadata möödunud nädalal kunagise helgiheitja alusele kinnitatud dolomiidist päikesekellalt. Päikesekella idee pärineb MTÜ Panga Areng juhatajalt Alver Sagurilt, kes lasi kella ka oma kulu ja kirjadega valmistada. Dolomiiti on raiutud Panga panga legendid ja andmestik.\nKivisse on tahutud esimese paadi valmistamise aasta, kuidas seal kunagi olevat inimesi ohverdatud, legend silmaallikatest kui elu andjatest jne.\nAlver Saguri väitel on see praegu ainus avalikus kohas töötav päikesekell Saaremaal.\nPäikesekella juurest peaks alguse saama pangale planeeritud militaarne matkarada.\n“Kui PRIA toetab külade uuendamise ja arendamise investeeringu taotluse alusel koostatud projekti, siis alustame kohe ka matkaraja tegemist,” ütles Alver Sagur.\nLisatud: 11.05.2009 / 07:00\nMinule päikesekellad meeldivad.\nSuve- ja taleveaja vahetamine ei saa mul kuidagi ära unuda, sest saksakeelsete telekanalite (RTL, Pro7, mdr…) kaudu on alati edastatud suure meediasündmusena see kraanade ja tõstukite abil päikesekellade tund aega ette või taha keeramine.\nLisatud: 11.05.2009 / 09:15\ntubli A.Sagur, varsti terve pangapealne kenasti asfaldi-dolomiidi-killustikuga kaetud. Turistid saavad bussist tulles puhta kingaga tiiru peale teha, ei tee kingi rohuprügiseks ja ei sega muu õitsev või ringisibav sodi. Kui nüüd hiidlaste tarvis ka saaks panka ühe ca 6 m laiuse sisselõike teha ja siis merre nii 200 m muuli, nii et meie ka inimese moodi randuda ja veepiirilt kohe vaevata taksosse istuda saame, on jälle asi tehtud. Maastikukaitseala nime kaotamisega saad pärast kergesti hakkama, küll sõbrad keskkonnaametist aitavad.\nLisatud: 11.05.2009 / 10:16\nPäikesekella paigaldamine Panga pangale on minumeelest väga tänuväärt ettevõtmine. Mis sellest kaitsealast ja ehedast looduse näitamisest ikka tolku on, palju parem on sinna igasugu vidinaid kokku kuhjata. Kuna juba tegemiseks läks, siis võiks sinna ju veel paigaldada kuuvaatluse torni, kormoranide jälgimise putka, ragulkalaskjate raja, lüpsiplatsi ju muud sarnast jama. Ainus küsimus on selles, et milleks seda paska sinna vaja on? Kas Panga pank iseenesest ei ole seda väärt, et seda turistidele näidata. Oh seda butafooria armastamist küll!\nLisatud: 12.05.2009 / 00:13\nSee oo tõesti üks kena ettevõtmine ja käib ajaga ilusti kaasas ka. Näe swea meeste pangal linnas terve ajamaja oma vasest ümbrisega. Miks siis meite oma pangal see teisita saab olla, ikka kell ka juurde ja millest ta siis pääks olema kui mitte just pangas talletatud varudest. Ma mõtle sii, et vat me tegime nats valesti kui panime oma krooni katteks metsa. Paas oo ikka meite rikkus ja vara. Sellest saame me kütet, sellest ehitame maju, meisterdame kelli ja nüüd tuleb välja, et ehitame laivu ka, sest vat neid puulaivu me oleme iidamast aast teind, nendest räägivad rahvalaulikud aga seuke aastaarv – ma mõtle – see pääks ikka dolomiidiajastust pärit olema. No vat aga kes see ikka seda kella pääks finantseerima kui mitte just meite kultuurimälestiste restaureerija. No jah, hiidlastele hambapääle – kui te äkist oma panga levate või nuputate siis te peaks ikka omale selle kella saarlaste pilamiseks graniidiollusest tegema aga sellega oo siuke jama, et seda meite tuntud restaureeria vist kohe mette ei tee. Ning teitel oo ju nende põtradega lähedasemad sidemed, mis teitel meist… … Aga mis sadamasse puutub siis seda nüüd Pangale poleks küll vaja, sinna me paneme just hoiuste kaitsks turvaväravad, sinna teitel pole asja. Katsuge oma graniidivarudega säält maa alt kenasti ise hakkama saada. Jätke meite varud rahule. Noh need turvaväravad restaureerime ikka päris korralikud – sinna pääks keik meite tähelennud pääle maalitud olema aga seda te kindlasti varsti, põdra viisi, saate ise katsuda. No vat – sii – restaureeriale või õigeminei arendajale oleks mul ka väike idee. See, et me noh ajast ikka mõtle, mitte kellast, maha äi jääks. Vat kui me endile laevaliikluse boikoteerimiseks need terrafugia lendautod muretseme oleks meitel noh heade naabrite ja eriti just hiidlaste tarbeks, lennurada tarist. Vat sii saaks arendaja uut mõtteerksust näidata, sest kus siis veel stardiks parem koht kui järsakul – tuul kohe tiibades ja seda tuult, ju paes, vaesel ajal keigile kangesti vaja.\nLisatud: 12.05.2009 / 00:21\nKahju teist ajudeta kääbikutest kes ise midagi pole teinud peale selle , et ainult ilkuda oskate.\nLisatud: 11.05.2009 / 13:14\nEttepanek kuju-ja muudele nipsasjade hulludele. Kui te niikangesti tahate kõikjale igasugu kujusid ja kelli püsti panna, ostke siis tükk maad kuhugi senini mitteväärtuslikku kohta ja rajage sinna kujude ja muu jama muuseom. Sellega muudaksite senise tühise kohakese väärtust ja säästaksite kauneid ja omapäraseid loodusobjekte igasugustest mõtetustest. Näiteks võiks mõne vana prügimäe kohale sellise muuseomi rajada. Mis arvad Sagur’poiss?\nLisatud: 11.05.2009 / 15:52\nPangale võiks panna suure tornikella, nagu pealinnas see tornide otsas olev kell. Panga elanikel poleks muret oma kellade vaatamisega, vaatad majakad ja kella ühel ajal, vaesel ajal ajavõit on ka kokkuhoid.\nLisatud: 12.05.2009 / 13:18\nTegijaid mehi on muidugi palju, ainult et suuremas osas neist saevad ainult sitta.\nKõrgharidusreform mõjutab Saaremaa noorte valikuid


Lae uus Android apps, rakenduste APK, mängud, tarkvara, vabavara: Mõistatus (10)\nArendaja: LmaoSoft Kategooria: Mõistatus Kuupäev upload: 12 May 18\nTaevane mees: naljakas mäng. Kujutage ette salajane sõna bulgaaria keeles. 3 tasemega raskustes.Vali tähed tähestikust ja arvake salajane sõna. Kuid peate seda tegema enne, kui inimene end hangub!Tasuta sõnamäng, tõesti 100% tasuta. 10 000 sõna võib arvata.Võite mängida metroos, koolis, kontoris.See on lõbus mäng ja see on lihtne mäng. Ja see on tasuta mäng.Seal on 3 raskusastet:...\nArendaja: BusColdApp Kategooria: Mõistatus Kuupäev upload: 12 May 18\nClassic room escape game "Escape mäng: 50 tuba 1" vabastatud.See on klassikaline puzzle mäng, sa ei tohi seda vahele jätta!50 erinevat stiili tubadest. Laske pidevalt jälgida, kohtunikke, arvutada kuni põgenemiseni.Mulle meeldib, Kindlasti on teie allalaadimine väärt.Kui olete segaduses, antakse humaniseeritud vihjeid, mis aitavad teil põgeneda.50 taset, nii et te ei saa lõpetada...\nArendaja: Digital Frog Kategooria: Mõistatus Kuupäev upload: 12 May 18\nLihtne plokkide puzzle mäng! Kombineerige plokid tühjaks täitmiseks!Kõigile lastele ja täiskasvanutele saab nautida!tasuta, võrguühenduseta, mitmeosaline ja järjestatud režiim【Game Features】 - 8000 ülekaalukat etappi ja edutamisrežiimi - juhuslikud igapäevased questid ja igapäevane tasu - leevendatud Stess mängust! Pole tähtaega! Piiranguid pole! Pileteid pole! - Mängib ilma...\nArendaja: Ice Wolf Studio Kategooria: Mõistatus Kuupäev upload: 12 May 18\nUnblock Car - Around the World on kõige populaarsem ja sõltuvust libistades plokk puzzle game. Selle mängu eesmärk on lahendada liiklusummikuid autosalongis, viies punase auto haavast välja.Mõeldes impulsiivse aju järjestikuse mõtlemise väljaarendamiseks, pakkusime teile kokku rohkem kui 1000 mõistatust. Kuid autod ja veoautod takistavad teed, mis teeb mõistuse raskemaks.KUIDAS...\nArendaja: Potato Game Studio Kategooria: Mõistatus Kuupäev upload: 12 May 18\nSee Sudoku versioon on suur uuendus. Sudoku hilisemates versioonides ei ole tähtaega. Saate mängida nii kaua, kui soovite. Versioonis on see aeg piiratud. Sa peaksid kümne minuti pärast mõistuse lõpetama. Kui aeg on möödas, on teil kaks valikut: mäng üle või jätkamineOmadused:● 3 raskusastmega taset● Ajastatud mudel● Automaatne täitmine, samuti saate selle funktsiooni välja...\nSudoku (nimetatakse ka numbrimärkiks) on loogikapõhine kombineeritud numbrimärkide mosaiik. Eesmärk on täita numbritega 9x9 võre, nii et iga veerg, iga rida ja kõik üheksa 3x3 alamvõred, mis moodustavad võrku, sisaldavad kõiki numbreid 1 kuni 9.Selles versioonis on Sudoku lisanud ühe režiimi. On kaks võimalust: klassikaline ja populaarneOmadused:● 3 raskusastmega taset● Paljud...\nArendaja: larrouse Kategooria: Mõistatus Kuupäev upload: 12 May 18\nAndroid-platvormi kohe rakenduskaupluse top 10 puzzle mäng "Circle".Circle on ainulaadne väljamõeldis, mille eesmärk on lüüa nii palju tükki kui võimalik ja kestab nii kaua kui võimalik.Mänguasjad järgivad erinevaid teid, mis on määratud tükkide suuna järgi. Puudutage ühte ja vaadake ringi tükki parda ümber.Teie väljakutse? Valige õige ring ja tehke oma mäng nii kaua kui...\nArendaja: AlphaWay Game Studio Kategooria: Mõistatus Kuupäev upload: 12 May 18\nMäng räägib maagilises saarel olevast loost, jäneseliste väikelaste mängivad mulli ja söövad küpsiseid teiste väikeste lemmikloomadega nagu panda, tom kass, armas pesukaru ja linnud metsas. Äkitselt saadab Witch-Evil metsale tulekahuke rebane, et röövida jänesõpilaste eemal ja lukusta neid metsas talus. Bunny ema peab alustama oma seiklust, et murda mullid ja päästa oma lapsi....\nArendaja: Speedo Master Kategooria: Mõistatus Kuupäev upload: 11 May 18\nEesmärgiks on kukutada plokid, et luua ja hävitada ekraanil täisliine nii vertikaalselt kui ka horisontaalselt. Lihtsalt lohista plokid ja täitke kõik võrgud selle sõltuvust tekitavale puzzle mängNüüdsest nautige lihtsat ja sõltuvust Blokeeri Puzzle Candy Mania mäng! Kui oled alustanud, saab te konksu.Saate mängida Block Puzzle Candy Mania mänge...\nArendaja: EngineGames Kategooria: Mõistatus Kuupäev upload: 11 May 18\nOnet uute helidegaKas igatsus sama vana Onet Connecti gameplayiga? Proovige Onet tasuta mänge, sa armastad seda.************************************************** **********MIKS ON UUS PÄIKESEESÜSTEEMID?, "Online saavutused ja edetabelid - näita, et olete sõbrad, kes on parim online mängija!, 2 Mängu raskused režiim: normaalne, kõva, "Veel keerulisem tase, "Salvesta ja jätkake...


Miks vajab tänapäeva naine pikka sünnituseks ettevalmistust IV. Meeste olemasolu ja tähtsus sünnituses. - Sternum\nMiks vajab tänapäeva naine pikka sünnituseks ettevalmistust IV. Meeste olemasolu ja tähtsus sünnituses.\nKüll on selle üle vaieldud, et kas meest on vaja sünnituse juurde või mitte. Isegi mehe tervisele pidi sünnituse nägemine halvasti mõjuma. Nimelt võivat mees muutuda sünnitust vaadates impotentseks, või siis mehe suhtumine naisesse muutub halvustavaks, kui ta näeb, kuidas tema naine sünnitab. Igasuguseid huvitavaid kuulujutte on kostnud. Ütlen välja enda seisukoha – minu arvates on mehele väga kasulik, kui ta viibib sünnituse juures, kui ta võtab kogu protsessist osa ning näeb oma lapse sündi, kuidas tema seemnest on naise sees võrsunud selline täiuslik olend.\nAga juhul kui tõesti mees tunneb, et ta ei soovi protsessi juures viibida, siis ei tohi teda ka mitte mingil juhul selleks sundida, sest nii nagu eelpool kirjutasin, tegemist on võitlusega elu ja surma peale ning segavatel faktoritel palun eemale hoida. Naisele ei meeldi kui teda sünnituse ajal segatakse. See on äärmiselt intiimne, äärmiselt sügav toiming ning seepärast mehed, ärge tükkige kaasa sünnitusele, kui te kardate või olete ükskõiksed. Samas pidage meeles, et laps sünnib ema tahtest ja isa jõuga. Ainult isa on see kes suudab sündivale lapsele anda seda jõudu, et ilmavalgust näha. Kui teis on aga natukenegi hoolivust ja soovi oma naist ning sündivat last aidata, siis oleks hea sellest ka aktiivselt osa võtta.\nNaiste maailm ja naiste elu on palju keerulisem kui seda on meestel. Põhjus on jällegi puhtalt füsioloogias. Nimelt naist juhivad hormoonid ja need hormoonid on üles ehitatud sisemisele rütmile, kellale, ning tihti ei saa naine ise ka aru, mis temaga toimub. Seepärast võib naine ka sünnitusel täielikult muutuda. Õigel rikkumata sünnistusel tuleb välja naise sisemine jõud ning võib olla on just see see, mida mehed kardavad. Ma ei tea. Samas iga laps käivitab naises sünnituse ajal erineva käitumismustri. Naine ei pruugi ka ise ennast ära tunda. Loomulikult selline asi võib jätkuda hiljem ka sünnitusjärgsel ajal. Ja ometi võib mees naist väga palju aidata, et naine saaks jälle oma jalad korralikult maha ning suudaks kainelt mõtelda. Juhul kui mees soovib oma naist natukenegi aidata ning olla temale toeks, peaks ta kindlasti osa võtma kõigist sünnituseks ettevalmistamise tundidest. Ja seda isegi siis kui ta lõpuks teeb otsuse, et ta siiski sünnituse juurde ei tule. Uskuge mind, mehed, teil on hiljem, kui tekivad sünnitusjärgsed naiste tujude muutused, oma naist palju kergem mõista ning oma arukuse ja kindlameelse armastusega suudate naist säästa ka sünnitusjärgsest masendusest või isegi psühhoosist.\nMees peaks kindlasti kaasa tegema ka sünnituseks ettevalmistavad harjutused, sest läbi oma lihaste hakkate te füüsiliselt nägema oma partneri kehas olevaid lihaspingeid. Ja kui te seda juba näete, siis oskate ka neid lõdvestada, et naine saaks sünnitusprotsessiga jätkata, sest kui lõdvestust ei toimu ja säilib üksikute lihasgruppide pinge, siis ka see pikendab ning raskendab sünnituse kulgu. Mees teeb tunnis harjutused kaasa, võtab aktiivselt tunnist osa, esitab küsimusi jne, mitte ei lama patjade najal või siis ei mängi mobiiltelefonis mänge. Ka selliseid mehi olen näinud. Need mehed on küll parem koju jätta, sest juba tunnis viibimine näitab, kas ta on huvitatud oma naise ja lapse abistamisest või mitte. Pole mitte mingit kasu mehest sünnituse juures kui ta on hirmunud ning kardab, et ei käitu äkki piisavalt mehelikult. Teine võimalus on, et ta lihtsalt magab nurgas. Kolmas segav võimalus, et ta hakkab oma vale käitumisega häirima sünnitajat ning sellega pidurdama sünnitusprotsessi.\nKui mees on sünnituseks ette valmistatud ning teab, kuidas aidata oma naist ning sündivat last, siis sünnitusprotsess kergeneb ning väheneb vajadus meditsiinilistele vahelesegamistele. See kõik aga on võimalik vaid siis kui ta on sünnituseks ettevalmistuse tundidest aktiivselt ise osa võtnud. Abistaja roll sünnitusel on palju raskem kui olla ise sünnitaja. Aga samas võib abistaja palju aidata ning kogu protsessi kergendada või vastupidi tekitada oma vale käitumisega ning teadmatusega lisakannatusi.\nVeel üks tähtis asi, miks peaks olema mees sünnituse juures on see, et mingitel hetkedel on vaja tõlki meditsiinilise personali ja naise vahele. Selle tõlgi rolli võtab endale kanda mees. Aga jällegi ta peab piisavalt palju teadma, et teha õigeid otsuseid. Ma tean, et ega mehed eriti otsuseid teha ei armasta, aga sünnitus on see koht, kus tuleb oma naise ja lapse eest seista ning mõnikord ka ebapopulaarseid otsuseid (meedikute silmis) vastu võtta. Või näiteks tõrjuda mõnda liiga agarat sanitari oma naisest eemale. Ma ei hakka siin tooma mingeid selliseid väiteid, et lapsed, keda isa on kohe peale sündi sülle võtnud, et nendel on isaga suurem kontakt. Meil puudub võimalus seda kontrollida, ning seepärast minu arvates see pole päris korrektne väide. Ma vaatan asja siiski sünnitajana täiesti egoistlikust seisukohast, et naisel on vaja selles võõras keskonnas, kuhu ta tuleb tegema nii tähtsat toimingut, talle on vaja oma inimest kõrvale, kelle najale toetuda ja keda usaldada. Aga veelkord, selleks, et minna sünnitusega kaasa ning oma naist tõeliselt toetada, siis selleks on vaja hulgaliselt teadmisi.\nÜlle Liivamägi 30. oktoobril 2012. aastal


Veenmisoskuse - 4 õppematerjali - Annaabi.ee\n"veenmisoskuse" - 4 õppematerjali\nKirjutas Kreeka-Pärsia sõdadest raamatu, nimega „Historia“. 6. Mis oli retoorika, miks oli vajalik, kes oli tuntuim esindaja, millega on ajalukku läinud? Retoorika oli kõnekunst, mis oli ühtlasi ka teadus. Retoorika oli valjalik, sest majanduslikud ja poliitilised otsused sündisid avalikel koosolekutel arvamusliidrite veenmisoskuse mõjul. Tuntuim esindaja oli Demosthenes. Läks ajalukku sellega, et veenis kõhklevaid kreeklasi makedoonlaste sissetungile vastu hakkama. 7. Võrrelge Vana - Kreeka ja tänapäeva teatrit, leidke 3 sarnasust ja 3 erisust! Sarnasused: 1) Nii Vana-Kreekas kui ka tänapäeval kasutati laval dekoratsioone. Vana- Kreekas maaliti dekoratsioonid liikuvatele tahvlitele ning kasutati primitiivseid mehaanilisi seadmeid...


Infoleht "ART bee HIVE" levitaotlus ja teabe pakkumine | Ota Wardi kultuuriedenduse ühing\nTeave värbamise kohta>\nOta Wardi kultuuriedenduse ühingu välja antud Ota Wardi kultuurikunsti infolehes "ART bee HIVE" kajastab koguduse reporter "Mitsubachi Corps" kultuuri- ja kunstialaseid tegevusi!Palun võtke meiega ühendust, et saada teavet või teavet kultuuri ja kunstiga seotud tegevuste kohta, näiteks kunstiüritused, kunsti edendamise tegevused ja kunstipunktid.\nTeave "ART bee HIVE" kohta\nKvartaliinfo, mis sisaldab teavet kohaliku kultuuri ja kunsti kohta.Eripäraks tähelepanuväärsed kunstiüritused jaoskonnas, näituseteabe ja eragaleriide rajatiste tutvustamine, teave jaoskonna elanike kunstitegevuse kohta, palatiga seotud kultuuriinimeste tutvustamine jms.Palatis mitmesugusele kultuurilisele ja kunstilisele teabele spetsialiseerunud lugemismaterjalina jagatakse seda ajalehtede sisestamise teel tasuta kogu palatisse.\nKevadnumber: XNUMX. aprill (teave aprillist-juunini)\nSuvenumber: XNUMX. juuli (teave juulist septembrini)\nSügisnumber: 10. oktoober (teave oktoobrist detsembrini)\nTalvine väljaanne: XNUMX. jaanuar (teave jaanuarist märtsini)\nIntervjuutaotluste ja teabe esitamise tähtaeg\nKevadnumber: jaanuari keskpaik\nSuvenumber: aprilli keskpaik\nSügisnumber: juuli keskpaik\nTalvenumber: oktoobri keskpaik\nOta kodaniku väljak, Ota kodaniku saal Aplico, Ota Bunkanomori Iga aken\nFaksi teel või igas aknas esitamisel täitke palun vajalikud andmed vestlusetaotluse / teabe esitamise vormil ja esitage.\nKatvustaotluse / teabe esitamise vorm\nPostitamine otsustatakse pärast toimetuse koosolekut.Sõltuvalt sisust ja ruumist ei pruugi me avaldada.\nKui mõni järgmistest tingimustest kehtib, ei saa seda postitada.\nNeed, mis võivad kahjustada ühingu avalikku olemust ja väärikust\nPoliitiline, religioosne tegevus, arvamused ja isiklik reklaam\nKõik, mis on vastuolus avaliku korra ning heade kommete ja kommetega\nEttevõtted, mille suhtes kohaldatakse tollitegevuse jms reguleerimise ja ettevõtluse optimeerimise seadust (23. juuli 7. aasta seadus nr 10)\nEsemed, mis on seadusega keelatud või mis võivad seadust rikkuda\nTeised, mille puhul on tunnustatud, et neil on avalikes huvides konkreetne probleem\nPäringud / esildised\n146-0092-3 Shimomaruko, Ota-ku, Tokyo 1-3 Ota kodanike väljakul\nAvalike suhete ja avaliku kuulamise sektsioon, kultuurikunsti edendamise osakond, Ota Wardi kultuuriedenduse ühing\nKatvuse ja teabe edastamise taotlus\nVõtame teiega ühendust alloleval aadressil.\nPalun määrake järgmine aadress oma arvutisse, mobiiltelefoni jne saada, sisestage vajalik teave ja kandideerige.\n※Kas see on kohustuslik kaup, seega täitke see kindlasti.\nNäide: Taro Daejeon\nNäide: Ota Taro\n(Poollaiused numbrid) (Näide) 03-1234-5678\n(Poollaiused tähtnumbrilised märgid) Näide: sample@ota-bunka.or.jp\nE-posti aadressi kinnitus※\nSeos taotluste / pakkumiste sisuga※\nTeie identiteet Osalejad その他\nEtendused / üritused Näita Tegevused Rajatis その他\n* Ürituste, isikunäituste jms nimed\nPäev ja aeg※\nKoduleht või allika URL※\nFotod või voldikud jne.\nIsikliku teabe käitlemine※\nTeie sisestatud isiklikke andmeid kasutatakse ainult Ota Wardi kultuurikunsti infolehe "ART BEE HIVE" teavitamiseks.\nKui nõustute meiega ühenduse võtmiseks kasutama sisestatud kontaktandmeid, valige [Nõustun] ja minge kinnitusekraanile.\nVaadake ühingu privaatsuseeskirju\nEdastus on lõppenud.\nTänan, et võtsite meiega ühendust.\nNaaske ühingu tippu


Muusika: Empire of the Sun �Walking On A Dream�\nEmpire of the Sun �Walking On A Dream�\nVaata ka VIDEOT! (5 märts 2009)\nViimasel ajal olen ma üha rohkem ja rohkem hämmingus. Nimelt, lugedes eesti muusikakriitikute plaadiarvustusi ja artikleid kontsertidest, tundub mulle justkui oleksin ma kuulanud hoopis teist plaati või vaadanud teist kontserti. Kriitikud on väga-väga kriitilised, sapised, tigedad – ma ei teagi, mis tunded neid veel valdavad. Lugesin sellegi plaadi arvustust Eesti Ekspressist ja pean taas kord nentima, et pole muusikakriitiku arvamusega nõus, mistõttu loodan, et Knupsi lugeja ei võta mind kui muusikakriitikut vaid kui muusikasõpra. Las siis kriitikud nurisevad ja irisevad, mina püüan muusikat kuulata ja leida neid positiivseid noote ja mõtteid, mida mõni laulja või bänd püüab edasi anda.\nEmpire of the Sun on Austraalia duo, mis tuli kokku 2007aastal ning muusikalistest suundadest lähtudes saab neid pidada psühhedeelilise roki electro-popi esindajateks. Pigem toonitaksin seda viimast või veelgi lihtsam – tegemist on ühe igati hea ja uue popduoga, mis mulle isiklikult väga meeldib, sest mulle meeldivad meeldejäävad meloodiad, kuid ka julgus katsetada uute saundidega ja oskus ka vanematest aastakümnetest huvitavaid asju tänapäeva üle tuua – seda kõike ometi ju Empire of The Sun teeb. Kas on võimalik neile seda popmuusika lihtsust ja electro-popi võlu ette heita? Minu arust mitte.\nKuttide lahedad kostüümid ja esinemisoskus tulevad esile just nende videotes, kostüümid on pärit maailma erinevast paikadest nagu Šanghai ja Mehhiko. Ka plaadiümbrisel on neid vingeid rõivaid näha –omamoodi rõhutavad needki psühhedeelilisust.\nDuo taga seisavad kaks lahedat tüüpi: laulja Luke Steele – teda peetakse ka nn indie-meheks, sest on varem olnud alternatiivroki bändis The Sleepy Jackson ja muusik ning produtsent Nick Littlemore, kes on varem teinud tööd koos tantsulikku mussi viljeleva Pnau’ga ja art-rock-punk-dance bändiga Teenager. Luke on muideks päris vägagi musikaalsest perekonnast, sest tema õde Katy laulab indie-rokk pundis Little Birdy ja vennas Jake, kes oli samuti ansamblis The Sleepy Jackson, mängib nüüd trumme Injured Ninja.\nBändi esiksingel, ülikõva popilugu “Walking On A Dream” ilmus eelmise aasta augustis ja sellel võttis üsna kaua aega, et tõusta Austraalia TOP 10 hulka. Ometigi seda ta tegi ja miks siis ei pidanuks? – see on laul, milles on omamoodi õhulisust, lahedaid süntesaatori saunde ja ülilahe refrään (Luke Steele’i falsett on päris kõva sõna). Ka laulu video, mis filmiti Šanghais, Hiinas on vaatamist väärt.\nTeine singel “We Are The People” on väheke rokilikum, kuid ikkagi popilugu, milles on kuulda lahedat naturaalkitarri saunde (tänapäeval ei saa kunagi päris kindel olla, kas see ikka on päris kitarr, kuid mulle tundub, et on) ja nii nagu esiksinglis on siingi väga hea meloodiaga refrään, mis kergelt meelde jääb ja kuulajat kummitama hakkab. Sellelegi laulule tegi duo ka laheda video, mis seekord filmiti Mehhikos.\nMulle isiklikult meeldib veel ka laul “Country” – tegelikult pigem siis instrumentaalpala, omamoodi kosmosemuusika, kuid samas väga maa-lähedane, kus kõrv tabab ära veidi sellist maailmamuusika saundi ja helisid. Põnevaid muusikalisi rännakuid pakuvad ka teised plaadi laulud – nii on traagilis-melanhoolne “The World”, milles tundub, et laulja hääl justkui murduks ja läheks katki. Ka plaadi viimane lugu “Without You” on mõnusa meloodiaga ja lahedate süntesaatori käikudega, laulja Luke Steele mõtiskleb selles täiega... Tundub, et ta on tõepoolest kellestki või millestki ilma jäänud.\nÖelgu meie muusikakriitikud, mis tahavad, mina, muusikasõbrana, kiidan seda plaati täiel rinnal!


Kaevandajad võitlevad Nabala kaevandamisõiguse eest edasi - Raplamaa Sõnumid\nKaevandajad võitlevad Nabala kaevandamisõiguse eest edasi\nÜlehomme teeb Tallinna halduskohus teatavaks oma otsuse selle kohta, kas valitsus järgis Nabala-Tuhala looduskaitseala moodustades seadust või mitte.\nKohtuistung peeti 17. detsembril, kuid järgnenud pühadeaja tõttu lükkus otsustamine edasi. Istungil arutati Paekivitoodete Tehase OÜ kaebust määruse kohta, millega valitsus oli üle-eelmise aasta novembris moodustanud Nabala-Tuhala looduskaitseala.\nPaekivitoodete Tehase OÜ tahab praegusel Nabala-Tuhala looduskaitsealal Kose vallas Tammiku küla lähedal asuval maaeraldisel avada uue lubjakivikarjääri. Ta on selle nimel tegutsenud enam kui kümme aastat, sealjuures keskkonnaministeeriumi vastu kohut käies. Valitsus ütles kaevandajatele selge ei, kui kinnitas 2014. aasta novembris Nabala-Tuhala kaitse-eeskirja, mis keelab maavara kaevandamise.\nKolm kaevandajat kohtus\nVähe leidub Eestis ettevõtteid, kel seljataga enam kui 55-aastane järjepidev ajalugu. Paekivitoodete Tehasel on. Oma alguseks loevad nad aastat 1959. Paekivitoodete Tehase OÜ peakontor asub Tallinnas vanal Lasnamäel, Peterburi maantee äärses paekivimajas, millest õhkab endiste aegade hõngu.\nEttevõtte juhatuse esimees Vladimir Libman ja tema nõunik Boris Oks tunnistavad, et esialgu otsustasid nad, et ei räägi ajakirjanikega Nabalast. Siis aga mõtlesid ümber, et kasutada võimalust selgitada inimestele, miks nad käivad kohut. Nad teevad seda endi sõnul sellepärast, kuna usuvad, et neil on õigus.\nEelmine artikkelLapsekeskne kogukonnakool ökokülas\nJärgmine artikkelTerje Ojaver avas Purku huumorimuuseumis skulptuurinäituse


Nälginud, haiged ja sõnnikus loomad... Kas tõepoolest Eesti sigalate argipäev? - Maaleht\nEelmisel nädalal šokeeris saade “Pealtnägija” vaatajaid õudsete kaadritega, mis olid filmitud kaheksas juhuslikult valitud Eesti sigalas. Nüüd on veterinaaramet need üle kontrollinud ja teinud vajalikud ettekirjutused. “Need on välja nopitud asjad,” ütleb Eesti suurima seakasvatuse Ekseko juht Teet Soorm välja paljude seakasvatajate mõtte. Ta tunnistab, et elus juhtub igasugu asju, ja kui otsida, leiab suurtootmise puhul ikka midagi. Kõik oleneb siiski inimestest, kes konkreetsetes ettevõtetes töötavad ja sellest, kui hoolsad ja pühendunud nad on. “Kõik vaatasid, mis on selle asja mõte – kas see on Eesti seakasvatajate ründamine,” võtab Soorm kokku kolleegidega arutluse käigus tekkinud arvamuse. Samas meenutab Ekseko juht mõne aasta tagust aega, kui samasugused kaadrid võeti üles Soome ja Rootsi sigalates. Toona määrati salaja sigalatesse sisse murdnud loomaõiguslastele trahve ja tingimisi karistusi. Videod avalikustanud Eesti loomaõiguslaste liikumise Loomade Nimel esindaja Kristina Mering kinnitab, et ta ei tea, kes sigalates filmis. “Meile saadeti mälupulk, kus olid videod, pildid ja kiri,” selgitab ta.


Kipper.ee • Vaata teemat - Kontrolluugi augu tegemine\nKontrolluugi augu tegemine\nTeema pealkiri: Kontrolluugi augu tegemine\nPostitatud: Laupäev, 01 Sept 2012 18:18\nLiitunud: Pühapäev, 30 Okt 2011 19:51\ntaaskord ühe murega mida ei oska lahendada ning otsin abi\nnimelt on mu jahil ratasrool, kuid varujuhtimine puudub, ehk mul on vaja kokpiti teha kontrollluugi jaoks auk kust siis hädaolukorra puhul (mis see suvi ka korra oli, kui mäletate mu kirjadest) saaks otse roolilehe otsa lükata kasvõi mõne pinni, et juhtimisvõime taastada.\nNüüd siis küsimus, kuna kokpiti teki all seal kohas kus mul vaja teha kontrolluugi auk (ca 10cm) on 0,5cm roostevaba plaat ning tänaseks pole veel leidnud lahendust, kuidas ma sealt 10cm augu läbi saan puurida. Keegi ei oska pakkuda mulle vajaliku tööriista, millega see oleks võimalik.\nKas keegi oskaks aidata, millega ja kuidas ma seda saaksin teha.\nPostitatud: Laupäev, 01 Sept 2012 19:10\nLiitunud: Laupäev, 04 Juun 2011 16:05\nKui on vaja ümarat auku, siis augusaega peaks hakkama saama (trelli otsa käiva ja metalli lõikavaga - 102 mm saed kaubanduses saadaval). Muude kujunditega tikksaag - metalli teraga.\nTeema pealkiri: Re: küsin jälle nõu- kontrolluugi augu tegemine\nPostitatud: Laupäev, 01 Sept 2012 20:04\nKui 0,5 cm tähendab 5mm paksust roostevaba, siis pole muud soovitada, kui JÕUDU! 5mm roostevaba vastab jämedalt 12 millile tavarauale ja ma tahaks seda tikksaagi näha, millega sinna auku lõigata...\nKarta võib, et kõige mõistlikum oleks teha pisut tulekindluse ettevalmistust ja kutsuda sõber plasmalõikuriga. Variant 2: osta päris mitu 100-millist kvaliteetset freesi (kogemus näitab, et Makita augufreesid toimivad roostevabaga nii enam-vähem, igasugused suvalised bi-metalid unusta eos ära). Kange trell, ohtralt vett vahele ja peale mõningast ponnistust, jahutamist, freesivahetust saadki umbes tunnikesega augu sisse. Jamaks läheb siis, kui kogemata freesi hamba lõikwsse sisse murrad ja see sinna kinni keevitub.\nAga kuna mulle tundub, et see kontrollauk ei pea teps mitte olema ideaalselt ümmargune ring, siis lõika see sisse 1-millise roostevaba jaoks mõeldud kettaga rellakaga. Tegelikult saab nii suure diameetri päris/piisavalt ühtlaseks, sest peale tuleb sinna ju mingi kena katteluuk.\nPriit, freesinud suvel täpselt 26 auku läbi 3-millise roostevaba ja kulutanud selleks ära kõik Samblas müüdud õiges mõõdus freesid\nPostitatud: Pühapäev, 02 Sept 2012 10:39\nÜks variant on veel. See eeldab pisut rakiste ja tööriistade ehitamist. Tee elektritrellile rakis mis teda tekil sinu abiga enamvähem täpselt ja ühtlase nurga ( 90kraadi näiteks) all hoiab ning millega on võimalik anda enamvähem ühtlast ettenihet. Poest saab neid ka, aga allpool kirjeldatava tööriista tõttu see vist ilma ümberehituseta ei sobi. Siis mine mõne treial-freesija juurde ja ehita lendtera. See väga keeruline ei ole lõikeriistana saab kasutada mõnda väiksemat läbilõiketera ( NB! Lõikesoone raadius!). Eriti popp kui saaks vahetatava terikuga. Suurim probleem on võitlus vibratsiooniga. Noh ja kui asjad valmis siis lased mõistusega, mitte jõuga, augu läbi. Ära unusta lõikeõli, see määrib ja jahutab ka. Hiljem saad sixpakkide eest seadeldist laenutada.\nTrell peab olema korralik. Peab võimaldama aeglaseid pöördeid ja peab suutma neid aeglaseid pöördeid ka hoida. Sellise leiad minu teada ainult Metabo valikust. Mul on selline olemas, teistel brändidel pole kohanud.\nPostitatud: Pühapäev, 02 Sept 2012 13:57\nLiitunud: Pühapäev, 27 Sept 2009 12:18\nMark mainis ära kaks olulisemat asja- trelli suurus ja võime hoida madalaid pöördeid ning lõikeõli.\nVõid kasutada ka väiksemat sorti lauapuurpinki, aga piisab suuremast käsitrellist, ja võimalusel areta tugi trelli käepidemele ( kasvõi torust pikendus) toetamiseks, siis jääb ainult hoida puuri vertikaalselt.\nSuuremaid korralikke trelle on olemas Hilti, Boschi, Makita valikus.\nRohkelt õli (ja õlut) ning bimetalliga peaks augu sisse saama.\nPäikest ja tuult!\nPostitatud: Pühapäev, 02 Sept 2012 16:08\nPeale Metabo siiski pole mul õnnestunud head aeglase pöördega trelli näha. Teistel on vaid päästiku küljes mingi piiraja, Metabol saad trelli seljalt väände ja pööred valida ning siis võid päästiku põhja vajutada, trell hoiab ise automaatikaga pöörded õiged. Saab mingi 2pööret sekundis niimoodi kätte ja seda täie jõu ning üsna ühtlase kiirusega.\nPostitatud: Pühapäev, 02 Sept 2012 17:13\nTööriistarendist saab laenutada korralikku trelli koos statiiviga. Ma olen sellisega betooni suuremaid auke lasknud, 100...250 mm, trell on SDS padruniga. Aga mulle tunduks Priidu pakutud relakaga variant kõige lihtsam, neli lõiget ja võtad ruudu kujulise tüki välja. Sädemete püüdmiseks on hea tükike klaasvilla (kivivill laguneb kergemini painutades). Pärast paned kaubanduslikuks välimuseks ümara katte peale, näiteks puidust.\nPostitatud: Esmaspäev, 03 Sept 2012 07:33\nArvestades, et tegu on ühekordse probleemiga on viimati pakutu tegelikult vast kõige mõistlikum. Neljakandilise ava puhul lase ikkagi nurgad enne mingi vähemalt 10mm puuriga lahti siis lõika nurklihvijaga vahelt puhtaks. Tervad ava nurgad võivad hiljem pragunema hakata, mingi raadius võiks ikka olla.\nPostitatud: Esmaspäev, 03 Sept 2012 08:34\n5mm roostevaba vastab jämedalt 12 millile tavarauale ja ma tahaks seda tikksaagi näha, millega sinna auku lõigata...\nTäiesti suvaline tikksaag kõlbab selleks, terad peavad õiged olema. Peale õigete nõksude selgeks saamist (hästi väikesed pöörded ja peale suruda/lükata ei tohi) pole mingi probleem 6 mm roostevaba lõikamine. Aga aega läheb kole palju (vt õiged nõksud) ja augu serv kipub sakiline/laineline jääma ning tahab hiljem käiaga silumist.\nPostitatud: Esmaspäev, 03 Sept 2012 09:01\nKorra sai proovitud ja kohe loobutud: seajala konkse oli miljon korda kiirem/odavam/mugavam lasta laseriga lõigata. OK, see oli ka 10 milline plekk. Mul siiski ei ole tikksaagidesse väga suurt usku raua ja paksu puidu puhul- see on vineeri/OSB saag koduseks majapidamiseks! Klaasplasti lõikab ka hästi. Kõigeks muuks on ikka spetsiaalsed riistad. Lintsaed, tiigersaed, mootorsaed, ketassaed, lõikekettad, augu- ja dremeli otsafreesid jne.\nVot pole nüüd käinud ja vist see äri on kadunud aga vanasti oli Heina uulitsal selline business, kui Jaata Äri, kes müüs ohjeldamatult vana veneaegset tööriista. Seal oli odavalt ka vanu freespinkide rauakettaid. Vaat nendega sai ka päris edukalt aeglase pöördega võimsa ja käepidemega trelli otsas metalli sisse kujundeid lõigata. Aga paksu roostevabasse - kurat, ikkagi hästi ei usu.\nPostitatud: Esmaspäev, 03 Sept 2012 11:17\nRelakas ja plasma on ainukesed mõistlikud lahendused sellisesse metalli kodusel teel augu tegemiseks, kui ideaalselt ümar auk pole kohustuslik. Tikksaag ja tiigersaag võivad teoorias toimida, aga praktikas ei ole ka minul nendega õnnestunud paksema materjali saagimine, eriti ümara augu.\nAugusaagi võib proovida, kui on palju vaba aega. Selle toime oleneb suuresti lõigatava metalli omadustest ja tööriista materjalist. Igatahes tuleks siis saagi sellise töö puhul lõikevedelikuga jahutada või ohtralt cuttingoili vahele uhada. Läheb oluliselt libedamalt see asi ja tera kestab kauem. Põhimõtteliselt saab emulsiooni teha ka ise õlist, seebist ja veest, kui ikka plaanid augusaagi kasutada. Kuni 10mm musta metalliga mul sellised kogemused (sest vahest ikka on vaja augusaage kasutada, küll puurpingis). Kui drelliga teha, siis peab olema Marki soovitatud aeglaste pööretega asi. Enamik odavaid kaotab kohe ka igasuguse jõu, kui pöördeid maha keerata. Häda korral olen korraliku akudrelliga puurinud, millel aeglase pöörde võimalus, aga kõik see on juba paras rubriiki "törts talupojamõistust aitab suuremast hädast välja".\nPostitatud: Esmaspäev, 03 Sept 2012 20:26\nvanemat ja ka uuemat vene päritolu rauanärimise tarbeid peaks olema Vana-Narva mnt-l , Kepstom vist firma ( jur.- ) nimi on. Enne nad olid mingis territooriumile pääsu punkris, nüüd ületee tiba Narva pole minna uhkemates ruumides , sihuke ühekordne valge krohvitud hoone mu mälu järgi


Hannes Kaasiku jalgpalli EM-i kommentaar: Kompromissitu võitlus ja suur kohtuniketöö - Sport\nHannes Kaasiku jalgpalli EM-i kommentaar: Kompromissitu võitlus ja suur kohtuniketöö\nHorvaatia - Türgi jalgpallFoto: Francois Mori, AP\nMina vaatan mängu ennekõike kohtuniku pilguga. Seda on mul palju põnevam vaadata ja olen selle koha pealt juba natuke „ära rikutud”. Elan nendel Euroopa meistrivõistlustel kaasa 25ndale tiimile ehk kohtunike võistkonnale.\nTürgi ja Horvaatia vahelises mängus oli kompromissitu võitlus esimesest minutist peale. Minu arvates oli see selle EM-i üks võitluslikemaid mänge ja mõlema poolaja esimesed kümme minutit olid väga kõrge tempoga ja vägagi võitluslikud. Pärast seda jälle natuke rahunes, aga vigade arvu ja pressingu poolest üks tugevamaid mänge, mis me siiamaani oleme näinud. Ei olnud kindlasti lihtne mäng kohtuniketiimi jaoks, aga täna oli kohtunik oma ülesannete kõrgusel. Ta jäi rahulikuks ja suutis mängijaid hästi ohjeldada. Nägime nelja kollast kaarti: kolm hoolimatu vea eest ja üks lubava rünnaku peatamise eest. Hoolimatuks veaks loetakse seda, kus mängija läheb võitlusesse, jättes arvestamata võimaliku ohu vastasmängijale. Lubava rünnaku peatamine ei ole füüsiliselt mängijale vigastusohtlik, aga sellega peatatakse potentsiaalselt resultatiivne rünnak. Kollaste kaartide poole pealt oli täna siis kolm vigastusohtlikku olukorda ja üks pigem taktikaline viga.\nKindlasti oli juba algusest peale näha, et rootslastest koosnev kohtunike tiim oli väga hästi ette valmistatud tehnilise ekspertide grupi poolt. Nad teadsid, milliseks see kohtumine võib kujuneda ja, kuidas nende mängijatega peaks käituma ja suhtlema. See kõik tõi edu. Oli küll väga pingeline ja võitluslik mäng, aga kokkuvõttes nägime ainult nelja kollast kaarti. Ka oli väga palju musta tööd, mida kohtunik tegema pidi ja, millest võib olla tavavaataja aru ei saa. Mäng ei olnud tema jaoks kindlasti kergete killast, aga oli väga hästi juhitud ja kindlasti näeme Jonas Erikssoni sel EM-il veel vilistamas.\nUEFA ähvardab Venemaa ja Inglismaa jalgpalli EMilt diskvalifitseerida! (163) 12.06.2016\nFOTOD: Modrici iluvärav tõi Horvaatiale Türgi vastu võidu! (25) 12.06.2016\nRääkides kohtunikest üldiselt, siis on igal mängul seitse ametnikku: peakohtunik, kaks abikohtunikku, kaks lisakohtunikku, lisaks veel 4. kohtunik ja varu abikohtunik. Suur punt, kellega Eriksson pidi koostööd tegema ja, kellega koos mängu juhtima. Juba kolmandal minutil oli vaja suur paus teha, et mängijaid rahustada ja mängu kontrolli all hoida.\nSelleks turniiriks on kohale kutsutud kokku 94 ametnikku, kes on erinevates mängudes kohtunikurollis. Hämmastav on näha, millises füüsilises konditsioonis nad on. Kui me vaatame eelmist Euroopa meistrivõistluste turniiri, siis on kõik näitajad läinud paremaks. Iseenesest on ju saadud neli aastat vanemaks ja mõned inimesed on ka juurde tulnud, aga väga palju on samu kohtunikke. Füüsilised näitajad nii vastupidavuselt kui ka keha kompositsioonilt on oluliselt tõusnud. Tehakse väga teaduslikku tööd. On näha, et peale eelmist EM-i hakati kohe mõtlema selle EM-i peale. Kasutada on täielik arsenal: esiteks on ühel mängul seitse kohtunikku, lisaks füüsilisele ettevalmistusele on võimalik kasutada ka väravajoonetehnoloogiat, mida 33. minutil selles mängus ka nägime. See töö on väga suur, mis kohtunikega enne iga mängu tehakse ja see on kindlasti ära tasunud, sest kohtunikud on kõrget taset näidanud.\nKindlasti oli täna ka õiglane mängutulemus. Väga palju jäi tõesti Horvaatia poolt realiseerimata, aga kõige tähtsamad on punktid ja kolm punkti nad said. Usun, et nad on sellega ülimalt rahul ja ei kurvasta selle pärast, kas nad võidavad 1:0 või näiteks 3:0. Kõige tähtsam oli kolm punkti koju tuua, sest juba alagrupi esimesest kohtumisest peale on kõik mängud tähtsad ja alagruppidest saavad edasi isegi neli parimat kolmanda koha meeskonda. See tähendab, et iga mäng on oluline ja, kui ühest kohtumisest kolm punkti kätte saad, siis pead olema väga rahul.


Põllumeeste liidud: Välistööjõu asendamine toidutootmises vajab pikemaajalist plaani - Põllumajandusuudised\nPõllumeeste liidud: Välistööjõu asendamine toidutootmises vajab pikemaajalist plaani\nEestimaa Talupidajate Keskliit ja Eesti Põllumajandus-Kaubanduskoda saatsid eile õhtul maaeluministrile, sotsiaalministrile ja siseministrile ettepanekud, kuidas põllumajanduses ja toiduainetööstuses tekkinud tööjõukriisi leevendada.\nTööjõuprobleemi käsitlemisel tuleb kindlasti eristada lihttööliste ja oskustööliste rakendamise võimalusi.\nPõllumajandustootjate esindusorganisatsioonide hinnangul on vaja pikemaajalist plaani Eesti tööturul vabanevate kodumaiste töötajate ümberõppeks põllumajandus- ja toidusektori oskustöölisteks ning kiireid lahendusi kohaliku tööjõu motiveerimiseks põllumajanduses töötama. Kiiret lahendust vajab jätkuvalt lühiajaliste välistöötajate töötamise lubade ajutine pikendamine olukorra normaliseerumiseni.\nMinistritele saadetud kirjas märgitakse, et tänane kriis on näidanud, kui oluline on tagada Eesti inimeste igapäevane varustamine toiduainetega – erinevate meetmetega tuleb tagada põllumajandus- ja toidusektori ettevõtete tõrgeteta tegevus ning ära hoida tootmismahtude langus, mis on ohuks nii riigi toidujulgeolekule, ekspordile kui edasisele majanduslikule toimetulekule.\n„Mõistame, et seoses majanduskriisiga on erinevates sektorites juba vabanenud ja lähikuudel vabanemas olulises mahus tööjõudu. Põllumajandus- ja toidutootjad saavad vähemalt osaliselt pakkuda rakendust muudest sektoritest vabanevatele Eesti inimestele, kes on valmis põllumajanduse ja toidutöötlemise valdkonnas töötama,“ ütles Eestimaa Talupidajate Keskliidu tegevjuht Kerli Ats.\nAtsi sõnul tuleb tööjõuprobleemi käsitlemisel kindlasti eristada lihttööliste ja oskustööliste rakendamise võimalusi. „Kui Eesti inimesed on muutunud olukorras tõesti valmis põllumajanduses töötama, siis algaval kevadhooajal vajavad meie põllumajandus- ja aiandustootjad hädasti erinevatele põllutöödele abikäsi näiteks taimede istutamiseks ja natuke hiljem ka saagi koristamiseks. Seda muidugi eeldusel, et kohalikud töötajad on valmis sellele suhteliselt raskele füüsilisele tööle pühenduma,“ lisas ta.\nSamas vajatakse Eesti looma- ja taimekasvatusettevõtetesse ka oskustöölisi, kellel on vajalikud teadmised, varasem töökogemus ja erialane kutsekvalifikatsioon. „Põllumajandusettevõtetes on küll võimalik tööst huvitatud inimesi välja koolitada põllumajandusliku oskustöö tegemiseks, aga selline õpe nõuab aega ja ressurssi. Näiteks iseseisvaks töötamiseks kulub lüpsja koolitamise puhul umbes 1 kuu, moodsa traktori rooli istumine eeldab vajalikku kvalifikatsiooni,“ ütles Eesti Põllumajandus-Kaubanduskoja juhatuse esimees Roomet Sõrmus.\nSõrmuse sõnul vajavad ettevõtjad riigi tuge, et parandada põllumajandustootjate võimekust panustada uute töötajate ümberõppesse „Siinkohal palume riigi abi palgatoetuse maksmiseks nendele ettevõtetele, kes on praeguses olukorras valmis palkama uue töötaja ja teda välja õpetama. Loodame, et saame sellega vähendada pikemas perspektiivis ka põllumajandussektori sõltuvust välistööjõust,“ lisas ta.\n„Raske on aga mõista, miks valitsus seisab jäigalt vastu praegu ettevõtetes töötavate Ukraina ajutiste töötajate töölubade pikendamisele. Need on ettevõtete toimimise seisukohalt võtmetähtsusega töötajad, kes töötavad loomade ja tehnoloogiatega,“ avaldas Sõrmus nördimust.\nOrganisatsioonide ettepanekud tööjõuprobleemide lahendamiseks:\n• Organisatsioonid teevad ettepaneku, kuidas motiveerida erinevaid tööturu hüvitisi saavaid inimesi põllumajandussektorisse tööle tulema – hooajatöödel teenitav palk võiks olla inimestele lisasissetulek, mille teenimisel ei kaota töötajad olemasolevaid töötuhüvitisi.\n• Põllumajandustöötajate koolitamisele spetsialiseerinud kutsekoolide juurde tuleb kiiresti luua võimekus pakkuda ümberõppe programme kohalike töötajate koolitamiseks põllumajandus¬- ja toidutööstusettevõtetele.\n• Maksta palgatoetust nendele põllumajandus- ja toiduainesektori ettevõtetele, kes on valmis palkama ja välja õpetama tööta jäänud kodumaiseid töötajaid.\n• Pikendada praegu Eestis viibivate lühiajaliste välistöötajate töölubasid kuni olukorra normaliseerumiseni, sest nende asendamine pole tööjõu liikumise piirangute tõttu võimalik.\nLiidud rõhutavad oma avalduses, et Eesti põllumajanduse ja toiduainetööstuse ettevõtted soovivad leida kodumaist tööjõudu ning neil on valmisolek pakkuda tööd nii oskustöölistele kui hooajatöötajatele ja pakkuda vajalikku kohapealset ümberõpet uutele töötajatele, kuid uue olukorraga kohanemine võtab aega ja tekkinud probleemid vajavad toidutootmise jätkumise tagamiseks kiireid lahendusi.


Valitsus toetab Euroopa Liidu suunda kliimamuutustega kohanemisel ja linnade rohestamisel (2021-05-07 09:08:12)\nKeskkonnaminister Tõnis Mölderi sõnul toetab Eesti valitsus igati suunda soosida linnaloodust ja looduspõhiste lahenduste kasutuselevõttu. "Kliimamuutustega kohanemiseks peavad linnad muutuma keskkonnasõbralikuks. Ka Eesti on võtnud kursi selles suunas, et toetada linnadesse enamate rohealade rajamist, looduslähedaste mänguväljakute ja säästlike sademeveelahenduste ehitamist ning kortermajade sisehoovides betooni ja asfaldi asemele parkide ja aedade rajamist," lausus Mölder.\nSini- ja rohetaristu aitab linnakeskkonnas kliimakriisiga paremini toime tulla. Seni on Eestis küll linnaliste looduspõhiste lahenduste kasutuse kohta tuua vaid üksikud näited - nendeks on Viimsi vallas rajatud looduspõhised sademeveesüsteemid ja vett läbilaskvad autoparkla katendid, Tallinna kesklinna hoonete katustele paigaldatud mesilastarud, Tallinnasse rajatud kogukonnaaiad ning Pärnu ja Paljassaare rannaniitudel mäletsevad linnaveised. Peagi hakatakse toetama linnades elurikkuse suurendamist -näiteks niidukoosluste ja putukaväilade rajamist, millega parandatakse tolmeldajate seisundit linnalises keskkonnas.\nLooduspõhiste lahenduste rakendamine on Eesti kohaliku omavalitsuse tasandil alles nn algusjärgus, seetõttu on Mölderi sõnul tähtis teema kohta rohkem infot jagada ning kutsuda ellu vastavad toetused. "Mitte ilmaasjata ei ole looduspõhised lahendused kohanemise strateegia fookusesse võetud - need minimeerivad kliimariske ning parandavad vastupanuvõimet kliimamuutustele," märkis keskkonnaminister.


Tim Scheet, tõlkinud Aktivist | 05.03.2009, 21:08\nHea uni on oluline maksimaalseks taastumiseks pärast treeningut. Magamise ajal lülitub keha välja, võimaldades metaboolsetel protsessidel tõhusamaks muutuda. Osad inimesed väidavad, et nad vajavadki ööpäevas ainult 3-4 tundi und, kuid enamik meist vajab siiski vähemalt 8-tunnist puhkust, tundmaks end täielikult värskena. Kindlasti vajavad korralikku und kulturistid, kes peale lihastlõhkuvat treeningut peavad maksimaalselt taastuma.\nMelatoniin on hormoon, mis toodetakse ajus paikneva sisenõristusnäärme poolt, ja mis moodustab olulise lüli ööpäevaste füsioloogiliste rütmide ja une reguleerimise süsteemist. On mitmeid tegureid, mis takistavad melatoniini teket: liiga intensiivne trenn hilisemal õhtusel ajal, liiga valge magamistuba magamise ajal, alkoholitarbimine, osad ravimid (näiteks ibuprofeen, aspiriin). Vähene melatoniini teke mõjutab otseselt tuju, söögiisu, üldist tundlikkust.\nMelatoniini teket soodustavad ravimid võivad aidata osasid inimesi nende probleemide korral, lastes neil kauem ja sügavamalt magada. Abi võivad leida ka pikalt reisinud inimesed- suurest ajavahest tingitud vaevuste leevendamiseks ja taastamaks oma regulaarset unerütmi. Kõrgema melatoniini tasemega magab inimene ajaliselt kiiremini ja paremini end välja. Melatoniini sissevõtmine peab toimima õigel ajal- reisijad, kes on manustanud preparaati paar päeva enne reisi, ei ole saanud nii häid tulemusi kui äralennu päeval tarbinud inimesed. Melatoniini sisaldavate ravimite tarbimine regulaarselt võib hakata segama hormoonsüsteemi tööd- keha lakkab ise tootmast piisaval hulgal melatoniini.\nEt hoida naturaalselt kõrget melatoniini taset, tuleb kindlustada, et magamistuba oleks võimalikult pime, samuti tuleks vältida hilisõhtuti alkoholi tarbimist. Treenida tuleks pigem päevasel ajal, kindlasti mitte hilja õhtul. Voodist tuleks tõusta kohe peale ärkamist, tuleks vältida vedelemist, uuesti uinumist. Selline vedelemine muudab vaid väsinumaks ja jõuetumaks.


LHV: Eesti Telekomi kasum jäi oodatust nõrgemaks\n26. oktoober 2008 • 2 min\nEesti Telekomi käive kahanes kolmandas kvartalis 3 protsenti ning kasum 4,6 protsenti, võrreldes eelmise aasta sama ajaga.\nElioni internetiklientide arvu kasv näitab vähenemistrendi, mille põhjal võib järeldada, et Elion on kasvuvõimalusi internetiturul ammendamas, märkis Starmani kommunikatsioonijuht Timo Hartikainen konkurendi tulemuste kohta.\n"Kui tänavu esimese kvartali lõpus oli neil internetiklientide 12 kuu kasv 13%, siis teise kvartali lõpus juba vähem kui 11% ning nüüd, kolmanda kvartali lõpus alla 9,6%. Selle põhjal võib järeldada, et juba 1-2 aasta pärast peatub internetiklientide arvu suurenemine neil täielikult," ütles Hartikainen.\nMobiilside oodatust nõrgemate tulemuste taga oli LHV analüütiku Erki Kerti sõnul peamiselt roaming-tulude langus ning sidumishindade alanemisest tingitud sidumistulude vähenemine.\nSamuti on koos majanduse jahtumise ja tarbijakäitumise muutumisega vähenenud telekommunikatsioonikaupade jae- ja hulgimüügist saadavad tulud.\n"Samas, kuna nende alade näol on tegemist väiksema kasumlikkusega äriga, siis kokkuvõttes on tänu sellele mobiilside kasumlikkus kasvanud, ületades sellega ka meie ootusi," märkis Kert.\nLairibateenuste kasvu mootoriteks olid analüütiku sõnul allhanketeenuste kasv ning kolmikpaketi jätkuv edu.\nEesti Telekomi reedesel online-briifingul teatas ettevõtte juhtkond, et arvestades praegust majandussituatsiooni, on nende ärikasum jätkuvalt stabiilne ja kolmanda kvartali tulemused on ootuspärased.\n"Kolmandas kvartalis on töötajate arv vähenenud kõigis Telekomi Grupi ettevõtetes. Aastaga on Telekom Grupi töötajate arv vähenenud 64 võrra. Kuna ka järgmise aasta majandusolukorda hindame jätkuvalt raskeks, jätkuvad kõigis ettevõtetes efektiivsusprogrammid," ütles Eesti Telekomi juht Valdo Kalm.\n"Tänaste tulemuste valguses peame tõenäoliselt mõnevõrra neljanda kvartali prognoose langetama, pidades peamiselt silmas just müügitulu poolt," prognoosis Kert ning lisas, et kahtlemata avaldab majanduse jätkuv jahtumine mõju ka Eesti Telekomi tulemustele ning seda peegeldab LHV ka oma prognoosides.\nAnalüütiku arvates võib siiski nentida, et Eesti Telekomi tulemused peaksid majanduse kiirele jahtumisele võrdlemisi hästi vastu pidama ning Eesti Telekomi kui hea dividendimaksja osas on LHV endiselt positiivselt meelestatud.


Virvatulukesed ehk keda valida Europarlamenti?\nKeda me sinna europarlamenti siis valima peaksime? Kas peame valiku tegema selle järgi, millisesse parteisse keegi kuulub? On ju kõigi nende parteide programmid äravahetamiseni sarnased.\nKui Jumal ütles Aadamale: "Valitse omale naine!", oli vaateväljas ainult Eeva ja Aadamal valiku tegemine sama lihtne, nagu meil Vene ajal.\nNüüd oleme aga hädas  vaateväljas on valitavaid murdu, kõik nad virvendavad propagandaudus ja oma valiku peame tegema ülespuhujate udujutu järgi. Kui aga valesti valime, tabab meid sama saatus nagu mao keelitusel valiku teinud Aadamat, kes Paradiisist minema kihutati.\nKas peame valiku tegema selle järgi, millisesse parteisse keegi kuulub? On ju kõigi nende parteide programmid äravahetamiseni sarnased. Rahvuslikkusest ja isamaa armastusest nõretavad need ka neil, kelle läbipaistvalt varjatud eesmärgiks on meid tagasi "vabade rahvaste vennalikku liitu" viia.\nUstavad sõdurid mässavad\nKas ei ole huvitav, et just nüüd, kui europarlamendi valimised ukse ees, on meie võimsaima, raudse distsipliiniga Keskerakonna kõige ustavamad parteisõdurid tõstnud mässu oma suure juhi ja õpetaja vastu? Millegipärast ei meeldi neile korraga enam oma armastatud juhi juhtimisstiil ega ka suhtumine Venemaasse. Ometi pole ju juhtimisstiil mingil määral muutunud, veel vähem sõbrasuhted Venemaaga. Miks need seltsimehed sinna parteisse üldse läksid, kui see kõik neile vastukarva on?\nNad ütlevad, et selle partei sihid olid neile kõige vastuvõetavamad. Kui olid, miks siis nüüd enam pole? Kas neid varem ei huvitanud või nad ei saanud aru sellest, kelle huvid sellele parteile kallid on? Kui saime suveräänsuse mitte ootuspäraselt Nõukogude Liidu koosseisus, vaid väljaspool Suure Venna kodumaad, on see erakond ju kõik aeg toetanud Venemaa nõudeid meie venekeelse elanikkonna osas ja nõudnud kodakondsuse 0-varianti, mis meid juba ammu tagasi Venemaale oleks viinud.\nRealiikmetest võib aru saada. Osa neist, eriti just arvukas venekeelne liikmeskond, oli juhiga ühel meelel, osale jättis sügava mulje juhi näiliselt suur osa meie iseseisvumisel, osa pidas silmas töökoha säilitamist või karjääri tegemise võimalusi - nagu see raudse distsipliiniga parteisse astumisel varasematelgi aegadel on olnud. Kas tõesti saab see aga maksev olla ka partei juhtgrupi kohta? Kas mõni habras õrnema soo esindaja, kes opositsionäärina lausa uulitsatüdrukuliku proletaarse uljusega rahvuslikke parteisid ründas, saab nüüd äkki aru, et ta võitles valel poolel?\nKõik on võimalik. Kas aga poisikeseohtu noormees tõesti arvab, et teda tegid ministriks tema erakordse kiirusega arenenud vaimuanded? Kas "mässulised" tõesti arvavad, et neid viisid kõrgele positsioonile isiklikud omadused ja mitte boss, kes neid endale ustavaks pidas?\nKas boss tõesti eksis? Või pidas ta peale hiljutist nõupidamist Moskvas otstarbekaks ümber grupeeruda? Suunata omasid teistesse parteidesse nii, nagu seda kunagi tegi poliitikaorbiidilt kadunud Koonderakonna esimees Vähi? (T.Vähi:"Kus lauldi ja tralliti, sinna veri vedas Robertit" EPL. 28.09.99). Praegu on motiiv selleks tunduvalt tõhusam kui see Vähil oli.\nKui tõesti rääkida parteide osast valiku tegemisel, siis saab sellest rääkida ainult negatiivses, mitte positiivses tähenduses: kui meile meie kodumaa kallis on, siis ei tohi me europarlamenti valida inimesi parteidest, kes on või on olnud meile hukutava 0-variandi apologeedid.\nMitte programmi, vaid inimest!\nOma esindaja europarlamenti peame valima mitte selle järgi, kas kandidaadi partei on pidanud otstarbekaks end sotsiaaldemokraatlikuks, liberaalseks või millekski muuks nimetada, vaid hinnates konkreetse inimese omadusi: kas tal on sellel vastutusrikkal ametkohal töötamiseks piisavalt mõistust, võimeid, oskusi ja tahet, et seal meie huvisid kaitsta.\nHuvitav on kuulata-lugeda parteiliidrite ja nende kandidaatide mõtteid sellest, mida nad europarlamendis tegema hakkavad. Kes peab oma missiooniks kaitsta Eesti krooni, kes meie maksusüsteemi, kes midagi muud meie riigikogu kompetentsi kuuluvat. Haruharva tuleb keegi mõttele, et tema funktsiooniks on olla tervikliku Euroopa heaolu eest mõtleja ning otsustaja küsimustes, mida maailma preguses murrangulises olukorras on raske ette näha.\nAga meile juba praegu antud kõrvalops näitab, kui valvas ja läbinägelik peab meie esindaja olema ka selles, et käiku ei läheks otsused, mis teistele näivad tühised, kuid meile on elutähtsad. Ei tohi unustada, et meie hea naabri kavatsused meie suhtes on jäänud endiseks, olenemata sellest, kas kuulume Euroopa Liitu või mitte. On ju väga armas teada, et NATO lennukid meie öörahu valvavad, aga rindesõda on ainult üks ja sugugi mitte kõige efektiivsem võitlusviis. Oma üleolekus kindel venelane pole sellest kunagi saladust teinud, kuidas ja kust ta meid ründab. Võitlus käib meie sees ja seljataga kogu aeg. Kellel selleks vähegi tahtmist ja huvi, on võinud meie taasiseseisvunud Vabariigi algusest tänini tema pidevaid, kord trampivaid, kord hiilivaid samme võimuvõsa konarlikul rajal jälgida. Nüüd viib see rada läbi europalamendi ja teiste eurostruktuuride.\nEi maksa arvata, et Euroopa ühenduses keegi meie vähemusrahvuste küsimuse vastu rohkem huvi tunneb kui meie sellelaadse küsimuse vastu Kreekas, Makedoonias või kusagil mujal. Kuidas aga venelane siia koloniseeritud "vähemusrahvuse inimõigusi" relvana meie vastu ära on kasutanud, kasutab ja kasutada kavatseb, ning millist ohtu see mitte ainult meile, vaid kogu Euroopale kujutab, selle vähetuntud küsimuse selgitamine on meie saadiku ülesanne nii kuluaarides, istungitel kui ka dokumentides. Et Vene okupatsioonist vabanenud Baltikumis on olukord hoopis teine kui näiteks Itaalias, siis omandavad Euroopa Komisjoni presidendi Romano Prodi meile öeldud sõnad: "Meil on omad reeglid vähemuste jaoks, mida peavad kõik liikmesriigid järgima." (EPL 11.mai), inimvaenuliku tähenduse.\nOlenemata sellest, millisesse parteilisse rühmitusse meie saadikud kuuluvad, peavad nad tihedas koostöös lätlaste ja leedulastega kõigile eurooplastele tutvustama mitte ainult seda, mida Euroopa Liidu hea sõber, paljulubav kaubanduspartner ja julgeoleku tagaja Venemaa okupeeritud riikides teinud on, vaid ka kõiki demokraatliku ja rahumeelse Venemaa programmilisi dokumente, mis vastuvaidlematult näitavad, milleks ja kuidas Venemaa oma Baltikumi koloniseeritud "rahvusvähemust" ja selle inimõigusi kasutab. Ilmtingimata on vajalik need, demokraatliku mõtlemisviisiga harjunud kodanikku vapustavad vene diplomaatia plaanid europarlamendi protokollidesse ja muudesse dokumentidesse sisse suruda. Siis kaoks võimalus inimõiguste silmakirjalikuks kasutamiseks rahvuse hävitamise eesmärgil. Ainult selgelt formuleeritud faktid ja seisukohad saavad meid kaitsta mõnele huvigrupile, riigi või ka liidu juhtkonnale varem või hiljem pähe tulla võiva idee eest kasutada "demokraatlike inimõiguste" läbisurumist piiririikides vastutasuks mõne magusa kaubandustehingu eest Venemaaga. Muidugi on Euroopa Liit uutmoodi, vastastikusel usaldusel ja sõprusel baseeruv liit. Seni pole aga ajaloos veel keegi sõbra arvel ühtegi kasulikku tehingut sooritamata jätnud juhul, kui ta on veendunud, et see talle kahjulikke tagajärgi kaasa ei too. Järelikult peab see kahjulik tagajärg tegevusprogrammi sisseprogrammeeritud olema.\nTundes Venemaa võitlusmeetodeid, on ju loomulik, et ta püüab teha kõik, et me valiksime europarlamenti võimalikult rohkem tema huvide eest seisvaid inimesi. Sama hästi kui tema meeskonda kuuluja, sobib talle ka meie oma, kellel mõistusest ja oskustest vajaka jääb.\nKuus tähtsat kohta\nMeile on europarlamendis ette nähtud ainult kuus kohta ja me ei saa neist osa jätta peibutustele, nagu seda mõni paljude delegaatidega suurriik endale lubada võib ja sinna pilgu püüdmiseks kas või mõne pornotähte saadab. Me ei saa sinna ka mõnda sümpaatset ja erksa vaimuga tippsportlast saata, kelle ettevalmistus on siiski teist laadi. Miks me tippmatemaatikut olümpiaadile teivast hüppama ei saada, ei vaja vist selgitamist.\nMeie kuuest peab igaüks olema tegija. Peame sinna valima inimesed, kes ka ootamatult tekkida võivates situatsioonides ise oskavad otsustada, milline tegevusvariant on kõige parem. Et üleeuroopalisel foorumil mitte ainult nõusolevalt noogutada, võluvalt naeratada ja käibetõdesid lobiseda, vaid nii Euroopale kui ka oma rahvale midagi kasulikku korda saata, peab meie poolt europarlamenti valitud inimene olema tark, kontaktne ja usaldatav.\nKes on tark ja kes on loll?\nÜheks objektiivseks kriteeriumiks on siiski haridus. Kas keegi modell on koolis käinud aasta vähem kui minister, kellel on kooli lõputunnistus taskus, ei tee ühest või teisest veel rohkem haritud inimest. Siiski on aga selge, et akadeemik saab küll hakkama maalri tööga, maaler akadeemiku omaga aga mitte. Sellise, pidevalt pingelist vaimset tegevust nõudva töö puhul on oluline ka hariduse iseloom: kas on õpitud juurdlema ja õigeid lahendusi leidma. Muusiku, kujutava kunstniku ja kehakultuurlase ettevalmistus on suunatud põhiliselt parema ajupoolkera treeningule (mille võimed tõenäoselt juba sünnipäraselt on domineerinud), matemaatiku, juristi, filoloogi, bioloogi jt ettevalmistus aga vasema ajupoolkera treeningule.\nKuid tarkus kaotab oma väärtuse, kui inimene ei ole võimeline teistega kontakteeruma. Kontakti võimaldab aga ühine keel. Pole meil ju mõtet sinna saata tummahammast, kes tõlgi abil hädavaevalt aru saab, mis dokumentides kirjas ja mida istungitel räägitakse. Et ELi ametlikuks keeleks on ka eesti keel, on muidugi väga uhke ja hää. Et aga ka läti keel, siis saame küll aru, kui totter see jutt on. Kui igaüks seal oma keelt räägib, laguneb see parlament nagu Paabeli torn. Väikerahva saatuseks on, et paratamatult peab valdama suurrahvaste keeli. Vähemalt ühte, aga parem, kui kahte või kolme. Ega nõuded meie kandidaadile ometi väiksemad pea olema kui omaaegsele eesti vürtspoodnikule või juuksurile, kes leiva teenimiseks kolme kohalikku keelt pidi rääkima?\nAinult hea keeleoskus võimaldab vaba vaidluse, arusaamise teise mõttekäikudest ning oma mõtete ja tõekspidamiste selgitamise teistele. Muidugi eeldusel, et neid mõtteid ja tõekspidamisi on.\nKuidas mõõta usaldatavust\nMeie praeguses ohtlikus olukorras on tarkuse ja kontaktsuse kõrval äärmiselt oluline ka kandidaadi usaldatavus. Selle üle otsustamine on muidugi väga raske ja eksimine kõige hõlpsam tulema. Metsiku Lääne filmi kriteeriumid - oma on valge sombreeroga, valgel hobusel, hea ja ilus, vaenlane musta sombreeroga, mustal hobusel, halb ja inetu - ei pea paraku Metsiku Ida tegelikkuses paika. Kahtlemata saadab vaenlane meie omade hulka sümpaatse, hästi kontakteeruva ja targa inimese, kellel tingimata on ka mingi hinnatav looming või ametkoht. Meie oma aga, kes vaenlase riukad ära tabab, õigust taga ajades rabeleb ja karjub, võib jätta hoopiski ebameeldiva mulje.\nMingid kriteeriumid usaldatavuse hindamiseks tuleb siiski leida ja eks selleks ole kandidaadi tegevus, sõnad ja positsioon siis, kui ta veel kandidaat ei olnud. Kas on kellelgi veel meeles, milline kisa "nõiajahi" pärast lahti läks, kui ette trügivatest kompartei tegelastest platsi puhtaks püüti pühkida ja nende minevikust rääkida?\nOlenemata sellest, kas seda ametlikult tunnistatakse või mitte, oli kommunistlik rezhiim kuritegelik. Komparteisse kuulumist siiski kuriteoks lugeda ei saa. Koguni enamikul juhtudel oli see enesesäilitamise paratamatu tingimus. Hoopis teine lugu on aga kunagiste nomenklatuuri kuulunud prominentidega, okupatsiooni ajal juhtivatel ametikohtadel töötanutega.. Nüüd on nad kõik ennast oma rahva heaks ohverdanud vabadusvõitlejad...\nValijatel oleks siiski vajalik teada, kes ta oli ja mida tegi, et võõra võimu usalduse ära teenis. Ei saa lähtuda inimarmastuslikust põhimõttest "kes vana asja meelde tuletab, silm peast välja!" Elementaarne enesekaitse nõuab, et meie väljatorkamata silm väga terava pilguga uuriks, millistesse parteidesse lugupeetud "endine" on kuulunud, millistel ametkohtadel töötanud, milliseid saavutusi tal esile tõsta on ja mida ta enne ja peale taasiseseisvumist on kirjutanud-rääkinud. Kui ta võõra võimu all truualamlikult vallutajat teenis, tema mõtteid ja tegusid kiitis, las siis valija otsustab, kas kandidaat valetas enne või praegu.\nVõib juba ette arvata, et valija, kes küll oma riiki ja rahvast armastab, kuid propaganda valusaid vitsu hästi mäletab, kardab eksida, kardab väärikate seast vääritut valida ja jätab valima minemata. Midagi paremat ei oska meie "vähemusrahvuste kaitsja" soovidagi! Tema kaitsealused oma valikus ei kahtle ja kui neil meie europarlamendi gruppi ei õnnestu sisse suruda vene keelt, siis vähemalt vene meelt!\nIgaüks on oma õnne sepp. Jääb ainult loota, et me alasist mööda, oma varba pihta ei viruta!\nOlaf Imeliku artikkel Virvatulukesed saabus toimetusse vahetult enne eelmise Kultuur ja Elu ilmumist, mistõttu toimetus oli selle ärapaigutamiseks sunnitud tegema mõned kärped. Kärbeteta teksti on võimalik lugeda veebileheküljel http://www.hot.ee/olafimelik


Ei kipu nagu kuhugi\n5. juuni 2008 • 1 min\nEesti staariderohkeim muusikasuvi on sisse juhatatud ja ikka ei kipu väga kuhugi.\nMadonna viimane CD on küll paremaks kuulatud, kuid tema lava-show'd juurdekuuluvate ebamugavustega ei viitsiks ette võtta. Kui kaaslasega list'is oleks siis ehk... Vaatamata saabuvate legendide tasemele pole need minu personaalsed iidolid, aga sõpruskonna survel olen valmis Rabarockile alistuma.\nMassive Attacki valisin välja, aga seda rohkem tänu Taneli ja Kadi kingitud pääsmetele. Ühtlasi eeldan, et see ei saa olla tavapärane live-formaadis õhtu ja seda nende 2003. aasta albumi "100th Window" pärast, mis oli liiga morbiidne, et kodus kuulata.\nParimad muusikalised elamused on niikuinii radarivälised ja Suure-Jaani muusikafestivali raames 23. juunil kell 03.00 Hüpassaare soosaarel toimuv Päikesetõusukontsert on eelmise aasta kogemust arvestades üks neist.\n05. juulil Kilingi-Nõmmel toimuv Schilling on kindel tase ja lähim tõeliselt muljetavaldav rokiüritus toimub 18.-19. juulil Salacgrivas (www.positivusabfestival.com).


Tooted, tarnijad Hiina toodete tehas\nKruvi ja ankur\nOkastraat ja habemenuga\nKeevitatud traatvõrk on valmistatud kõrgekvaliteedilisest madala süsinikusisaldusega terastraadi keevitamisest ja seejärel kuumtsingitud, PVC-ga kaetud plastpinnaga plastifitseerivast töötlusest.\nVõrgusilma pinna saavutamiseks tasane, ühtlane võrk, on kohalik mehaaniline jõudlus hea, stabiilne, hea ilmastikukindlus, hea korrosioonitõrje.\nKeevitatud traatvõrgu stiil:\n* Kuumtsingitud pärast kudumist.\n* Kuumtsingitud enne kudumist.\n* Elektrotsingitud pärast kudumist.\n* Enne kudumist tsingitud.\n* PVC kaetud.\n* Roostevaba teras.\nAksessuaarid on valmistatud tsingitud terasest ja pulbervärvitud, muutes need vastupidavaks ja kauakestvaks.\nKaunistuseks keritud ülaosaga tara, tsingitud traadile kaetud rohelise värviga plastik, kasutatakse peamiselt aiakaunistamiseks.\nMaterjal: Mae kvaliteetne raudtraat.\nTöötlemine: kudumine ja keevitamine\nToote eelised Korrosioonivastane, vananemiskindel, päikesepaisteline vastupidavus jne\nPõldtara on valmistatud kõrgtugevast tsingitud rauast traadist. See on parim tara rohumaade, metsanduse, maanteede ja keskkonna kaitsmiseks.\nRuutkonstruktsiooni üldine kasv, mida kasutatakse peamiselt jõe, kalda nõlva jaoks, võib see takistada jõe kalda voolu, tuule ja lainete hävitamist. Ehitusprotsessis on puur täidetud kivimaterjalidega, mis moodustavad lahutamatu materjali paindliku struktuuri ja tugeva läbilaskvusega, mis soodustab looduslike taimede kiiret kasvu.\nRuudukujuline traatvõrk on valmistatud tsingitud rauast traadist või roostevabast terasest traadist, seda kasutatakse laialdaselt tööstustes ja konstruktsioonides teraviljapulbri, vedeliku ja gaasi sõelumiseks muuks otstarbeks, näiteks masinate korpuste ohutuks kaitseks.\nRuudukujuliste traatvõrkude tüübid:\nKuusnurkset traatvõrku kasutatakse kana, pardi, hane, küülikute ja loomaaia aia söötmiseks. Kuusnurkse avaga traatvõrk pakub head ventilatsiooni ja piirdeaia kasutamist.\nSeda saab valmistada gabioonkarbiks - üheks kõige populaarsemaks traaditooteks üleujutuste tõrjeks. Siis pannakse sinna kive. Gabioni ladumine teeb vee või üleujutuse vastu müüri või kalda Kana ja muude kodulindude aretamiseks on kodulindude võrku keevitatud ka roostevabast terasest kuusnurkne traatvõrk.\nVäravad on valmistatud kõrgeima kvaliteediga materjalidest ja keevitusprotsessidest. Keevitatud enne katmist, et kaitsta ilmastikutingimuste eest sama korrosioonikindlalt kui aiapaneelid. Meie väravad sisaldavad kvaliteetseid ja vastupidavaid komponente ning erinevaid lukustamisvõimalusi, mis sobivad erinevatele rakendustele.\n* Ühe tiibvärav.\nÜhine küünte läbimõõt: 1,2 mm-6,0 mm Pikkus: 25 mm (1 tolli) -152 mm (6 tolli) Materjal: Q195 Pinnatöötlus: poleeritud, tsingitud / must tsingitud Pakendi spetsifikatsioon: 1. lahtiselt 2. Kauba pakkimine 3 Saadetise pakkimine: karbid 25 kg / CTN jne. 4. Vastavalt klientide soovile. Betooni küünte läbimõõt: 1,2 mm-5,0 mm Pikkus: 12 mm (1/2 tolli) - 250 mm (10 tolli) Materjal: # 45 teras Pinnatöötlus: tsink, must tsingitud / must tsingitud Pakendi spetsifikatsioon: 1 ...\nSee on viinapuude puittaimede ja ronimistaimede ronimiskandja. Seda kasutatakse laialdaselt kasvuhoonetes, taimede haljastuses, siseruumides potitaimedes, aiaõites ja haljastuses tänu oma paindlikule ja mitmekülgsele kasutamisele, vastupidavusele, kujuga painutamisele ja trendiga paindumisele.\nAiapost: Aiaposte kasutatakse mitmesugustes väliprojektides alates tekkidest kuni aedadeni.\nPostituse tüüp: Europost, T-postitus, Y-postitus, U-post，Tähepikk.\nEuro torupost on ringikujuline toru, tsingitud ja pulbervärvitud RAL6005.\nOkastraat on teatud tüüpi isoleerimis- ja kaitsevõrk, mis on moodustatud erinevate kudumistehnikate abil okastraadi kerimisega põhitraadile (kiududele) okastraadimasina abil.\nPinnatöötlusmeetod on tsingitud ja PVC-plastkattega.\nOkastraati on kolme tüüpi:\n* Üks keerutatud okastraat\n* Topelt keerutatud okastraat\n* Traditsiooniline keerutatud okastraat\n© Autoriõigus - 2019-2020: kõik õigused kaitstud. Kuumad tooted - Saidikaart


8-aastase lapse käitumine | Psühhiaatria | Arsti nõuanded | Küsi nõu Eesti tipparstidelt! - Kliinik.ee\n8-aastase lapse käitumine 09.05.01 / Psühhiaatria\nTere! Lapsel on madal enesehinnang, ta on kergesti teiste poolt mõjutatav ja ei pea kokkulepetest kinni. Ta ei kannata välja ühtegi ebaõnnestumist, samuti on ta üsna sageli masendunud ja kontakti temaga on tihti raske saavutada. Laps on kogu aeg pinges, ei suuda keskenduda. Täitsa kahju lapsest.\nHakkasin ise psühholoogi juures käima, et ennekõike iseennast parandada ja kodune elu rahumeelsemaks muuta, ka laps hakkab õige pea minuga kaasas käima. Teie käest tahaks teada, kas lastele määratakse toetavaks raviks antidepressante? Ise arvan, et võib-olla oleks need veidi abiks sellele, mida me praegu teeme - üritame muuta oma käitumist ja parandada suhteid. Kui, siis kes ja mis näidustusel neid ravimeid lastele määrab? Ega neist sõltuvust ei teki? Meie kohaliku lastepsühhiaatri juurde on nii pikk järjekord, kas perearstil on õigus taolisi ravimeid välja kirjutada? Tänan vastuse eest!\nLastele võib täiesti julgelt antidepressante kirjutada, seda nii perearst, psühhiaater kui ka mõne teise eriala tohter, kes on end psühhiaatriaprobleemidega kursis hoidnud. Sõltuvuseoht võib olla rahusteid kasutades, mitte aga antidepressantide puhul. Antidepressantide valik on üsna suur ja neist õige valimine on psühhiaatril mõnevõrra kergem kui perearstil. Kevaditi on ilmselt kogu Eestis see probleem, et lastepsühhiaatrid on ülekoormatud ja pikad järjekorrad on kooliprobleemidega laste tõttu. Kui Teil on võimalik, siis Tartus ja Tallinnas saab eravastuvõttudes üsna lühikese ajaga psühhiaatri vastuvõtule. Ennekõike aga küsige oma perearsti käest, kas tema saab aidata.\n7. aastase lapse käitumine\nOlen täiesti nõutu.Probleem siis 7 aastase poisiga (Mais saab 8).Ta ei suuda oma emotsioone kontrollida.Toon näite : Läksime perega ratastega söitma ,tujud olid head ,kõik oli korras ja tema ...\nMinge laste-psühhiaatri jutule, nende vastuvõtul kaasatakse ka psühholoog. Selgub vaimse arenguga seotud\nprobleemid või muudel põhjustel tekkinu.\nKehaline aktiivsus (mis temale meeldib) on ...


Tarbijahinnaindeksit mõjutas aprillis enim toit - Eesti Statistika\n8. mai 2017 – pressiteade nr 50\nKaubad olid 2016. aasta aprilliga võrreldes 3,6% ja teenused 2,4% kallimad. Kaupade ja teenuste administratiivselt reguleeritavad hinnad on 2016. aasta aprilliga võrreldes tõusnud 5,7% ja mittereguleeritavad hinnad 2,5%.\nEelmise aasta aprilliga võrreldes mõjutas tarbijahinnaindeksit enim toidu ja mittealkohoolsete jookide 4,5% kallinemine, mis andis kogutõusust ligi kolmandiku. Sealjuures on piim, piimatooted ja munad aastaga kallinenud 8,9%, suhkur ja kondiitritooted 6,4%, värske puuvili 7,3% ning köögivili 5,2%. Kogutõusust üle veerandi andis mootorikütus. Aastataguse ajaga võrreldes oli diislikütus 20,6% ja bensiin 14,2% kallim. Suuremat mõju avaldasid veel alkohoolsed joogid ja tubakas, mis on aastaga kallinenud vastavalt 4,4% ja 10,2%.\nMärtsiga võrreldes olid aprillis tarbijahinnaindeksi suurimaks mõjutajaks lennukipiletid, mis olid 19% odavamad kui märtsiks ostetud piletid. Peaaegu sama suur oli kuuga 0,8% kallinenud toitlustuse ja 16,1% kallinenud majutuse mõju. Mitmesuguste kaupade ja teenuste 2,4% kallinemine on suures osas tingitud hooldusvahendite mitmete soodusmüükide samaaegsest lõppemisest.\nTarbijahinnaindeksi muutus kaubagrupiti, aprill 2017\nAprill 2016 – aprill 2017, %\nMärts 2017 – aprill 2017, %


Eesti Õpilasesinduste Liit | Aprill 2015\nPosted at 14:30h in Uudised\tby\tJoosep Kään\n3.-5. aprillil toimus Õpilasliidu XXXII Üldkoosolek, kus võeti vastu kõige tähtsam alusdokument Haridusplatvorm (lähemalt saate tutvuda dokumendiga siin), kinnitati tegevusaasta, majandusaasta ja revisjonikomisjoni aruanded ning toimusid juhatuse valimised. Ükski tollastest kandidaatidest valituks ei osutunud ning otsustati korraldada II Erakorraline Üldkoosolek.\n8. aprillil osalesime uimastiennetuse valitsuskomisjoni korralisel kohtumisel.\n9. aprill toimus Noorteparlamendi mõttepäev, kuhu tulid kokku mitmed Noorteparlamendi noored, et arutada, mis sel aastal hästi läks ning mida järgmisel korral parandada võiks.\n10. aprillil käisime Lastekaitse Liidu kontoris rääkimas võimalikust koostööst koolivägivalla ennetamisel läbi programmi Kiusamisvaba Haridustee Eest. Samal päeval käisime ka ENLi ümarlaual, kus arutasime riikliku noorteühingute rahastamise probleeme ja võimalikke lahendusi.\n17. aprillil toimus teine haridusseaduse eelnõu väljatöötamise töörühma kohutmine Haridus- ja Teadusministeeriumis.\n25. aprillil leidis aset II Erakorraline Üldkoosolek Tallinna Ehituskoolis, päevakavas oli vaid üks punkt – juhatuse valimised. 2015-2016 tegevusaastal veavad Õpilasliitu eest Aron-Antti Vaino esimehena ning Mikk Kask aseesimehena. Lele ja Margit soovivad tohutult edu ja pealehakkamist!\n30. aprillil kolisime Telliskivi Loomelinnakusse EMSLi ühiskontorisse. Vaata, kuidas meile külla tulla!\nAprilli algusega lõppes meie arenguprojekt “Õpilaste Huvikaitse Edendamise Programm”, mille aruandlusega me kuu esimese kahe nädala vältel tegelesime.\nAprilli alguses aset leidnud üldkoosolekul toimus arutelu Lasteombudsmani Nõuandva Kogu teema „Noored ja meedia“ üle. Arutleti laste kajastamist meedias ja sellega seonduvate probleemide üle.\n10. aprillil käisid valdkonna juht ja tollane esimees Lele Lastekaitse Liidus, kus räägiti koostööst koolikiusamise teemal.\nSamuti tegelesime ümarlaua korraldamisega, et partneritele ja toetajatele tutvustadaalgklassidele suunatud uuringu raportit.\nAron-Antti Vaino/Andreanne Kallas\nValdkonnajuht Aron-Antti Vaino viibis kuu aega Norras, seega asendas teda Liikmete valkonna tegemistes Andreanne Kallas.\n25.aprillil toimus EÕEL-i II Erakorraline Üldkoosolek, mille jaoks võeti ühendust koolidega, et tagada piisav osalus Üldkoosolekul.\nAndreanne Kallas ning Aniko Vass käisid Läänemere Gümnaasiumis tegemas infotundi, kus tutvustati eduka õpilasesinduse tööd ning tutvustati EÕEL-i tegevust õpilastele.\nAprill algas kultuurivaldkonna jaoks naljatustega, kuidas minister meie tööga ühines. Loodame, et ühel päeval saab see reaalsuseks ning ministrid tõesti on isiklikult huvitatud meie tööst.\n3.- 5. aprill toimus Tallinna Pelgulinna Gümnaasiumis EÕELi XXXII Üldkoosolek, mille peakorraldajateks olid valdkonna liikmed Kaisa Ristikivi ja Greetel Kala oma meeskonnaga. Lisaks Delegaadikooli filmi esilinastusele, tänati Üldkoosolekul ka aktiviste, kes on panustanud Liidu töösse meeletult. Kuukirjad said Üldkoosoleku peakorraldajad ning tänati ka LV poolt kokku pandud kontakteerumismeeskonda ning teisi aktiviste, kes on midagi märkimisväärset Õpilasliidu heaks teinud.\nKuna Üldkoosolekul uus juhatus valitud ei saanud, toimus II Erakorraline Üldkoosolek Tallinna Ehituskoolis 25. aprillil, kus valiti Õpilasliidule uus juhatus – esimees Aron- Antti Vaino ja aseesimees Mikk Kask.\nXIV Suvekooli peakorraldajaks tegevmeeskonna poolt on Margit Kajak, kes läbi avatud kandidatuuri valis enda kõrvale teiseks peakorraldajaks Kristofer Jürisoo. Koos otsivad nad endale vahvat korraldusmeeskonda.\nAprillikuus pani rahvusvaheliste suhete valdkond rõhku eelkõige enesevaatlusele ja -analüüsile. Tehti kokkuvõte seni tehtust ning vaadati tagasi peagi lõppevale tegevusaastale ja pandi paika, mis veel teha on jäänud. Ühtlasi on rahvusvaheliste suhete valdkond alustanud ettevalmistustega juunis aset leidvale OBESSU üldkoosolekule. Usin ettevalmistav töö jätkub maiski.\nOBESSU jaoks oli aprillikuu tavapäraselt sisukas. Esimest korda kohtus rahvusvaheline töögrupp, mis hakkab 2015. aasta jooksul läbi vaatama ja uuendama 2007. aastal koostatud käsiraamatut “Manual for School Sudents”, mis tutvustab koolinoortele õpilasorganisatsioonide tööd ja selle erinevaid külgi. Rohkem infot OBESSU aprillikuu tegemiste kohta leiad siit.\nLõpetasime kommunikatsioonistrateegia ja värskendasime taas andmebaase ning liste. Kuu jooksul tegelesime aktiivselt uue kodulehekülje loomisega, tulemust saab näha juba üsna peagi!\nMeediakajastusi saime kuu jooksul kokku viis:\naprillil avaldati meie pressiteade Haridusplatvormi kohta ning sellest käisime rääkimas ka TallinnaTVs Täna+ saates.\naprillil avaldas Postimees meie kommentaari Jürgen Ligi kohta ning 20. aprillil rääkisime ootustest uuele haridusministrile paari sõnaga TallinnaTVs.\nSamuti avaldas Postimees täismahus meie pressiteate värskelt valitud juhatuse kohta.\naprill käisime Teletornis lahenduste päeval kuulamas innovaatilisi võimalusi tehniliste lahenduste ära kasutamiseks meie igapäevatöös.\nAlustasime põhjaliku küsitluse loomisega, mille abil loodame liikmetelt, aktivistidelt, vilistlastelt ja teistelt Liiduga seotud inimestelt koguda tagasisidet tehtud töö ja Õpilasliidu tuleviku osas.


OMA KAPIUKSED AVAB Laura Põldvere | Buduaar\n2018. aasta 2. märts 10:00\n„Kogu mu raha kulub esinemisriietele,” ütleb justkui pooleldi vabandades Eesti üks silmapaistvamaid naisartiste, Laura Põldvere (29), pildistamisele kaasapakitud kohvrit avades, millest piiluvad välja ekstravagantsed kangad, suled, lilled, litrid… Ei midagi igavat ega tavalist, just nii, nagu seda pole ka loo peategelane ise.\nKuigi ma palusin Laural pildistamisele kaasa pakkida ka mõne igapäevasema komplekti, siis selgub, et neid on tema kapis ikka väga vähe. „Isegi piinlikult vähe,” teatab ta kohvrist oma üht hetke lemmikut – futumustrilist, üheksakümnendate Best B4 stiilis pükskostüümi välja tõmmates.\nKas Laurat üldse mõnikord igavas dressipluusis või teksades näeb? Tuleb välja, et näeb küll. Vähemalt näiliselt. Kasvõi siia pildistamisele saabudes. Laura kannab sooja parkat, selle alt piiluvat halli T-särki, „natuke liiga katkiseid” teksaseid, nagu ütles tema vanaema, ning karvaseid saapaid. Igati tavaline riietus, kuni Laura võtab mantli seljast. Selle alt ilmub küll seesama hall T-särk, kuid mitte ainult – särgi õlgadele on heidetud ka Aldo Järvsoo disainitud kunstjuustest jakk. „Laenasin seda millalgi Aldolt ja siis ta andis selle mulle ja ütles, et kes teine sellega siis ikka käiks!” naerab Laura.\nTuleb välja, et kaubamärk ei ole kindlasti see, mida Laura esimesena vaatab, seepärast ongi kõik tema igapäevariided (nii vähe, kui neid on!) kiirmoekettidest. Nii ka seesama hall T-särk ja „natuke liiga katkised” teksad. (Muide, teksaseid leidubki naise kapis vaid kaks paari!) Esimene on ostetud New Yorkerist mõne euro eest ja püksid Londonist, Primarkist üheksa naela eest. „Muidugi kui ostan mõne kestvama asja, nagu näiteks mantli, siis panen kindlasti rõhku kvaliteedile, aga igapäevariietele ma lihtsalt ei raatsi kulutada,” naerab Laura ja tõstab kohvrist üksteise järel välja kauneid kleite, mis osaliselt on valminud koostöös andeka sugulase Annika Becherer ning Eesti disaineritega.\nKui rääkida Laura esinemiskostüümidest, siis laval on ta olnud ka läbipaistvas body’s, mida naine kandis ühel salvestusel kahara tüllseelikuga ja mille puhul võttemeeskond hoolikalt õiget nurka pidi valima. „Mina ei saanud üldse sellest aru, midagi ju ei paistnud,” meenutab Laura, kelle seljas on olnud ka Liisi Eesmaa kuulus pleksiklaasist kleit, millesse tuleb lausa sisse ronida, või tuledega varustatud vilkuv kleit Eesti Laulul.\nSelle kõige juures ei ole naise eesmärk silma paista, vaid hoopis publikule austust avaldada. „See soov ei ole võibolla just nii väga eesmärgiga silma paista, vaid inimestes fantaasialaineid tekitada,” räägib ta ja meenutab oma teismeiga. Aega, mil laulustuudioga seoses oli palju esinemisi. „Tol ajal kandsin ma esinedes ainult kleite, sest ema oli mind kuidagi sedasi suunanud ja see tundus nii harjumuspärane, sest kui sul on esinemine, siis sa valmistud selleks ja lööd ennast üles,” räägib Laura. Selles vanuses juhtus aga nii, et paljud teismelised läksid lavale hoopis teksades, tänu millele paistis kleidikesi kandev Laura eriti silma ja nii tekkis ka temal soov teksadega lavale astuda. „Aga siis ütles emps mulle, et Laura, mõtle sellele, et inimesed on näinud vaeva ja valmistanud ennast ette, võtnud aja ja tulnud sind kuulama ja seepärast pead ka sina nende vastu austust näitama,” meenutab Laura. „Seda teen ma oma riiete ja välimusega, mida näeb publik esimesena. Veel enne seda, kui ma laulma hakkan.”\nParimad palad tänu emale\nPole asja, mida Laura otseselt keelduks selga panemast. „Pigem on nii, et mis teiste puhul on äge, see minule ei sobi. Näiteks empsiga on meil nii, et kleit, mida tema kannab, näeb tema seljas väga-väga ilus välja, aga need värvid ja tegumoed ei sobi mulle üldse.” Siiski on asju, mida üksteise garderoobidest laenutatakse. Nii meenubki Laurale üks tore kleidilaenutuslugu Studio Lingua HR Agencyga seoses, kus Laura töötab projektijuhina. „Ühel hommikul konverentsile minnes laenasin empsilt ühe lilla kleidi. Meil on mõlemal ühesugused Iris Janvieri kleidid, tema kleidil on lukk küljel ja minu omal seljal. Tegutsesin konverentsil ja tassisin brošüüre ja kui olin seal 40 minutit ringi askeldanud, tuli üks tüdruk mulle ütlema, et kas te teate, et teil on kleidi lukk lahti. Arvasin, et oi, kui on seljalt, et mis seal ikka, paneme kinni, aga siis selgus, et ema kleidi lukk asub hoopis küljel – kaenla alt kuni puusadeni,” naerab Laura. Ema Martina mängib Laura garderoobi täitmisel veelgi rolli. Nimelt ei meeldi Laurale väga shopata ja kui ta seda teeb, siis ikka pigem välismaal. Nii jõuabki enamik huvitavaid leide temani läbi ema, kes on osav netishoppaja. „Ema saadab mulle sageli linke ägedate riietega, mis võiksid mulle sobida ja nii ma siis tutvun uute asjadega. Samuti on emal haruldane oskus netist ägedaid kingi leida. Tänu temale on mul mitu paari väga ilusaid kingi, mis ta mulle kinkinud on.”